text: Naključen izdelek 12.52 € Redna cena: 10.44 € BC naročnik Nova naveza (bolj) novincev/LJ okolica Ne spreglejte - Športne poškodbe: na trening ali k zdravniku? Vsako bolečino moramo vzeti resno, saj le-ta lahko vodi v hujšo poškodbo. Pa veste, kdaj je čas, da odnehate in namesto na trening raje stopite do zdravnika? - Neuničljivi Samsung Samsung je predstavil svoj drugi model odpornega telefona, ki je namenjen aktivnim uporabnikom. - Radoslav Rogina veliki junak, Orica GreenEdge prevladovala na novomeških kockah! Radoslav Rogina je ob pomoči ekipe Adria Mobil obdržal rumeno majico in se veselil prestižne zmage. Jan Polanc je bil drugi. Etapo je dobil brett Lancaster. - VdS - Nova zmaga Tanje Žakelj! Tanja Žakelj (Unior Tools Team) še kar naprej piše zgodovino - v Val di Sole je slavila drugič zapored v svetovnem pokalu in s tem samo še potrdila vodilni položaj. - Pojasnilo obiskovalcem spletne strani Bicikel.com Zaradi vročih besed na forumu glede afere "Matera Franja" objavljamo pojasnilo. - Senzorja srčnega utripa Polar H6 in Polar H7 Senzorja srčnega utripa omogočata povezavo s pametnimi napravami drugih proizvajalcev - Maraton Franja 2013 / foto Pravijo ji tudi mati vseh maratonov. Maraton Franja je res nekaj posebnega, ima namreč zgodovino, vsako leto privablja množice kolesarjev in vedno boljša je. Tudi letos smo se s kolegi odločili okusiti asfalt, ma ... - Na sončno soboto kolesarjenje po Srcu Slovenije Na pragu Ljubljane, v Srcu Slovenije, bo v soboto, 15. junija 2013, potekala rekreativna prireditev Dan kolesarjenja po Srcu Slovenije, ki je bila konec maja prestavljena zaradi slabega vremena. - Dodatek - Revija BICIKEL (06) Gorsko kolo zna voziti vsak. Vsaj tako nas je večina prepričanih, a dejstvo je, da nekateri nikdar ne zapeljejo z lepih makadamskih ali gozdnih poti na steze, kamne in korenine. - Vsi tekači, vsi enakopravni, vsi nori - Revija TEKAC (06-07) Najnovejšo izdajo revije Tekac že najdete na prodajnih mestih po Sloveniji. V uvodniku odziv na razvpito mnenje Jele Krečič. http://si.hit.gemius.pl/hitredir/id=.WbqyOcLf9oemrquG96JUsTVHWvNxm94LP0TQeCutP..J7/fastid=hewrwjzetntfgwmqnjsdfyphvfne/stparam=mdcmfmhtnw/url=http://www.nlb.si/start?ref=1306start_bicikl_6


source: fineweb

text: Noč čarovnic Noč čarovnic (znana tudi po angleškem izrazu Halloween) je praznik, ki ga predvsem v Zahodnem svetu obeležujejo v noči iz 31. oktobra na 1. november. V resnici predstavlja okrajšavo za »All Hallow's Eve oziroma Hallow Eve (Večer vseh svetih oziroma Večer pred vsemi svetimi). Slavi se predvsem v angleško govorečem svetu kot na primer na Irskem, ZDA, Kanadi, Angliji, Avstraliji in Novi Zelandiji. Ustreza nekako katališkemu prazniku Vseh svetih. V teh deželah se po običaju otroci preoblečejo v različne kostume (po navadi čarovnice in pošasti) in hodijo od vrat do vrat, kjer prosijo za sladkarije. Zelo priljubljen običaj za noč čarovnic je izrezovanje buče, v katero se nato vstavi sveča. Zgodovina[uredi | uredi kodo] Stari Kelti so 1. novembra slavili začetek novega leta, a proslava je bila namenjena bogu Sonca, včasih pa tudi gospodarju smrti (Samhainu). Verjeli so, da ob polni Luni, najpogosteje noč pred dnevom mrtvih (31. oktobra), mrtvi vstajajo iz svojih grobov in tako ponovno pridejo na Zemljo ter obiščejo svoje domove. Zaradi tega so se ljudje, prestrašeni, da bi srečali mrtve, skrivali za različnimi maskami in ustvarjali velik hrup. S prihodom Rimljanov, je dan mrtvih dobil stalen datum. V noči pred tem dnem, po starem rimskem verovanju sodeč, je črni bog lova Samain prevzel oblast nad svetom, ubil boga Sonca in odpeljal boginjo vegetacije v podzemlje, kjer je ta morala ostati do prihodnje pomladi in bdeti nad mirujočimi semeni, živalmi ki spijo in dušami umrlih. V tej noči so se simbolično ugasnila vsa ognjišča. Verovalo se je tudi, da mrtvi poslednjič pridejo na njihov svet, zato so jim na pragih svojih hiš nastavljali hrano. Nekateri so celo v ta namen izdolbli repe, pese ali krompir, ter vanje vstavili gorečo svečo, češ da bi tako pregnali grešne duše, a dobrim pokazali pot do njihovih hiš. Buča je za izrezovanje postala popularna šele v 16. stoletju v Ameriki, kasneje pa po celem svetu. Danes predstavlja izrezana buča, v angleško govorečem svetu jo imenujejo Jack-o'-lantern, glavni simbol praznika. Legenda o Jack-o'-lanternu[uredi | uredi kodo] Običaj izrezovanja buč izhaja iz irske legende o kovaču Jacku, znanem po svoji domišljavosti in skopušnosti. Ena od teh zgodb pravi, da je pretental vraga tako, da mu je ponudil svojo dušo v zameno za pijačo. Vrag mu je ustregel tako, da se je spremenil v kovanec, s katerim bi kovač plačal pijačo. Prebrisani kovač pa je kovanec vtaknil v svoj žep, v katerem je imel križ, zaradi katerega se vrag ni mogel spremeniti nazaj. Ko je vrag Jacku obljubil, da 10 let ne bo izterjal njegove duše, ga je izvlekel iz žepa. Po desetih letih je vraga ponovno prevaral tako, da ga je zaprosil, naj mu da jabolko iz stebla, a v trenutku, ko se je vrag spremenil v steblo z jabolkom, je nanj narisal križ. Tako se vrag ponovno ni mogel spremeniti nazaj. Ko je Jack umrl, zaradi svojega grešnega življenja ni bil sprejet v Raj, a na vratih v Pekel ga je pričakal vrag in poslal nazaj v mrak. Pomagal mu je tako, da mu je dal žerjavico oglja. Jack je imel v žepu repo, katero je izdolbel, in vanjo vstavil žerjavico. Od takrat naprej Jack, ki nikoli več ni našel poti domov, tava naokoli z izdolbljeno repo v mraku. Tako je Jack O'Lantern (Jack Luč) postal simbol duše, ki je prekleta in tava med svetovi.


text: Predsednik. – Naslednja točka je razprava o šestih predlogih resolucij o Braziliji: izročitev Cesareja Battistija(1). Mara Bizzotto, predlagateljica. – (IT) Gospod predsednik, gospe in gospodje, v mednarodnem pravu je politični begunec oseba, ki se zaradi utemeljenega strahu pred preganjanjem zaradi rasne, verske, nacionalne pripadnosti, pripadnosti določeni družbeni skupini ali političnega prepričanja nahaja izven države, katere državljan je. Cesare Battisti ni politični begunec. Ne glede na zatočišče, ki ga je več let nudila Francija, govorimo o množičnem morilcu, ki je izvedel ali naročil štiri umore in ki se je skrival pod pretvezo političnega boja, da bi se izognil dosmrtni kazni. Sramotno je, da lahko velika država, kot je Brazilija, zavrne izročitev nekaznovanega zločinca tako, da mu odobri status političnega begunca. Italijanske oblasti in predvsem sorodniki žrtev vztrajajo, da se tega zločinca postavi pred sodišče. Spričo nadutosti predsednika Lule pri zavračanju izročitve EU italijanske vlade ne more prepustiti same sebi. Evropa je uporabila in mora uporabiti razpoložljive diplomatske instrumente, da zagotovi izročitev gospoda Battistija Italiji, celo za ceno groženj s tem, da bo prekinila sporazume o sodelovanju z Brazilijo. Anneli Jäätteenmäki, predlagateljica. – (FI) Gospod predsednik, spoštovanje neodvisnosti pravosodne oblasti in zakonitosti njenih odločitev je eden od predpogojev za pravno državo in demokratično družbo. Vsaka oseba ima pravico do poštenega sojenja in sodbo neodvisnega sodišča je treba spoštovati. V tem primeru je brazilsko vrhovno sodišče odločilo dovoliti izročitev Battistija. Odločitve, sprejete v Italiji, v zvezi z zahtevo za izročitev so bile vse sprejete v pravilnem pravnem redu. Evropsko sodišče za človekove pravice pritožbe ni preučilo. Z drugimi besedami, ta zadeva je zaključena. Zdaj morajo brazilske oblasti zagotoviti izvajanje prava in izročiti Battistija. Moja skupina upa, da bo Evropska služba za zunanje delovanje storila vse, kar lahko, da zagotovi, da bosta prevladala pravosodni sistem in pravna država. Raül Romeva i Rueda, predlagatelj. – (ES) Gospod predsednik, resnica je, da nisem poskušal prikriti svojega nelagodja v zvezi z zadevo in razmerami, saj sem resnično mnenja, da smo soočeni s pomembnim vprašanjem. Vendar pa gre za vprašanje, ki zadeva Italijo in Brazilijo, obstajajo pa številni forumi, na katerih se moramo po mojem mnenju spopasti z vprašanjem. Nisem prepričan, da je ta forum, ki je namenjen razpravam o resolucijah o kršitvah človekovih pravic po svetu, pravi. To pravim z največjim spoštovanjem in sem od samega začetka popolnoma solidaren z vsemi žrtvami terorizma v vseh delih sveta, tudi tem. To pravim, da bi spodbudil splošno razmišljanje o tem, kako se na koncu o tovrstnih vprašanjih razpravlja na zasedanjih v četrtek popoldne, ko imamo, in to moram poudariti, stanje sub judice in je resolucija že pripravljena. Naša skupina težko podpira takšne razmere, zaradi česar se čutimo dolžne vzdržati se glasovanja. Nameravamo se vzdržati, to pa poudarjam ne zato, ker si vsebina ali vprašanje ne zaslužita razmišljanja, ampak zato, ker se nam zdi, da ni ne čas ne kraj za to. Roberta Angelilli, predlagateljica. – (IT) Gospod predsednik, gospe in gospodje, s to resoluciji evropske institucije pozivamo, naj igrajo vlogo pri utrjevanju pravic pravičnosti in zakonitosti, ko opravljajo svoje diplomatske funkcije. Danes Evropski parlament jasno in glasno zahteva, naj se na Listino o temeljnih pravicah ne gleda samo kot na zbirko dokumentov in naj se na državljane ne gleda samo kot na potrošnike na skupnem trgu, ampak kot na imetnike neodtujljivih temeljnih pravic, o katerih se ni mogoče pogajati. Sorodniki žrtev Cesareja Battistija – ki je umoril štiri spodobne, delovne ljudi v nesmiselnem pomoru pred očmi njihovih družin in otrok – so včeraj prišli sem v tem duhu zaupanja. Komisar, z gorečnostjo in zakonsko močjo, ki je za nami, se zanašamo na vsakogar, da bo opravil svoje delo, in v teh zadnjih nekaj sekundah bi kolege poslance prosila, naj naklonijo minuto spominu na žrtve. David-Maria Sassoli, predlagatelj. – (IT) Gospod predsednik, gospe in gospodje, danes smo v tej dvorani, da bi se spomnili, da morajo Evropski parlament in demokratične institucije zaščititi in podpirati sorodnike žrtev terorizma ter zagotoviti občutek pravice, ki jo zahteva evropsko javno mnenje. V resoluciji, ki smo jo predložili in bomo o njej kmalu glasovali, poudarjamo, da so odnosi med Brazilijo in Evropsko unijo utemeljeni na vzajemnem priznavanju in spoštovanju pravne države in temeljnih pravic. Zato naši prijateljski odnosi z Brazilijo niso vprašljivi. Poudaril bi, da je bil v Italiji obtoženec Cesare Battisti spoznan za krivega štirih umorov. Čeprav je ubežnik, je gospod Battisti na svojih sojenjih – ki so vsa potekala v prisotnosti njegovega zagovornika – imel pravna zagotovila, da je italijanski pravosodni sistem opravil svoje, da so bile izčrpane vse pravosodne ravni in da je bil obsojen na dve kazni dosmrtnega zapora. Gospod predsednik, celo Francija – kamor je prej pobegnil Cesare Battisti – se je leta 2004 odločila sprejeti zahtevo Italije za izročitev in je priznala njegove zločine in zadevne obsodbe, saj je Cesare Battisti zločinec, ki mora plačati za svoje zločine. Nasprotovanje Brazilije je težko razumeti, če ne zaradi drugega, pa zaradi tega, ker mu brazilske oblasti uradno niso dale statusa političnega begunca, kar je eden izmed razlogov za prekinitev dvostranskega sporazuma med Italijo in Brazilijo o izročitvi. Zato se je odločitev vrhovnega sodišča družinam žrtev in širši javnosti zdela nepojmljiva. Gospod predsednik, predstavljamo Evropo pravic in pravic za vse. Žrtve imajo pravico vedeti, da bodo storilci takšnih grozljivih kaznivih dejanj svojo kazen odslužili v zaporih v svoji državi. Ryszard Czarnecki, predlagatelj. – (PL) Gospod predsednik, nisem Italijan, nisem Brazilec, sem državljan države članice Evropske unije in nočem, da bi bila Unija takšna Unija, ki je izgubila občutek za sorazmernost – Unija, v kateri ima kriminalec enake pravice kot žrtve kaznivih dejanj in njihove družine. To je nesprejemljivo. Gre za vprašanje določenih osnovnih standardov – rekel bi celo človeških standardov – in ne evropskih standardov. Če govorim kot nekdo, ki ni preveč čustveno vpleten in ki lahko, predvidevam, na situacijo gleda hladno in objektivno, se mi zdi, da lahko v zvezi s to zadevo rečem, da je tu prišlo do določene izgube ravnovesja, ki je nesprejemljiva za naše davkoplačevalce in volivce. Menim, da je odločitev brazilskega vrhovnega sodišča nepojmljiva za vsakogar, ki ji nameni pozornost. Mario Mauro, v imenu skupine PPE. – (IT) Gospod predsednik, komisar, gospe in gospodje, gospod Romeva i Rueda, na včerajšnji tiskovni konferenci v Parlamentu so sorodniki žrtev brutalnih umorov Cesareja Battistija spregovorili odkrito in ponosno, da bi ponovno predstavili vprašanje, ki leži v središču te tragične zadeve. Ne gre za maščevanje, ampak je treba zadostiti pravici. Ker je treba zadostiti pravici, je treba izročiti Cesareja Battistija, in ker je treba izročiti gospoda Battistija, upamo, da lahko Parlament avtoritativno in verodostojno okrepi ta isti poziv: ne gre za maščevanje, ampak je treba zadostiti pravici. Evropska unija je politični projekt, v katerem smo združili svoje vrednote in svoje ideale, da bi dokončno premagali moč ideologij, totalitarnih ideologij, samovoljnega nasilja in brezmejnega zla terorizma. Da bi uresničili ta projekt, danes ponovno odločno pozivamo: ne prizadevajmo si za maščevanje, vendar zagotovimo, da bo zadoščeno pravici. Gianluca Susta, v imenu skupine S&D. – (IT) Gospod predsednik, komisar, gospe in gospodje, prepogosto se zgodi, da intelektualci ali institucije z obsežnimi pristojnostmi v nekaterih državah nočejo razumeti pojava italijanskega terorizma, s čimer vzbujajo dvom v verodostojnost našega pravosodnega sistema. Ker je to pravna podlaga za zavrnitev izročitve Cesareja Battistija, ne moremo storiti drugega, kot to zavrniti. Cesare Battisti, človek z dvomljivo preteklostjo, je proizvod časa, v katerem so tisoči mladih ljudi – izmed katerih so bili številni obupno osamljeni – izbrali oborožen boj kot sredstvo političnega boja in odtujevalne utopične sanje, v katere so verjeli, spremenili v zločin. Druge države so doživele podobne tragedije, vendar pa nobena doslej ni protagonistom ponudila možnosti za reformo, v nasprotju z Italijo, ki je z bojem proti terorizmu resnično utrdila svoj občutek nacionalne enotnosti. Ob upoštevanju poziva sorodnikov žrtev zato zahtevamo, da se Cesareja Battistija postavi pred italijanski pravosodni sistem, ki bo vedel, kako pokazati – kot je storil v stotinah drugih primerov nekdanjih teroristov, ki so zdaj ponovno vključeni v družbeno in civilno življenje –, da biti kaznovan pomeni tudi uvesti spremembe, kot je Italijan Cesare Beccaria učil zahodno civilizacijo, in ne samo ustrahovanja ali nasilja, kot se bojijo brazilske oblasti. Ilda Figueiredo, v imenu skupine GUE/NGL. – (PT) Gospod predsednik, obravnavamo zadevo, ki ni prav nujna, vendar pa ne manjka tem, ki zadevajo resnično nujne zadeve, kot so zaprtje in umor sindikalistov v Kolumbiji, zatiranje in smrt v Hondurasu ali tragične razmere na palestinskih ozemljih, ki jih je zasedel Izrael. Če hočete govoriti o Braziliji, bi bilo resnično nujno pokazati našo solidarnost z ljudmi, ki so jih prizadela neurja, ki so nedavno bičala državo Rio de Janeiro, zlasti mesta Nova Friburgo, Petrópolis in Teresópolis, in v katerih je umrlo več kot 700 ljudi, več kot 13.000 ljudi je ostalo brez strehe nad glavo, povzročena pa je bila tudi ogromna škoda. Obžalovanja vredno je, da Evropski parlament še ni obravnaval te tragedije in Evropske komisije ni prosil, naj izrazi svojo aktivno solidarnost predsednici Brazilije in svojo razpoložljivost, da zagotovi vso potrebno pomoč. Zato s teh sedežev čestitamo novi predsednici Brazilije Dilmi Roussef za njeno nedavno izvolitev. Pošiljamo čustva solidarnosti in globokega obžalovanja za tragične posledice neurij, čustva, ki zajemajo brazilski kongres, družine, ki so žrtve te tragedije, in vse ljudi v Braziliji. V zvezi z resolucijo, predstavljeno tu, vztrajamo pri potrebi po spoštovanju odločitev zakonitih oblasti Brazilije, kjer se zadržuje Cesare Battisti, in po tem, da počakamo na odločitve zakonitih oblasti Brazilije brez pritiskov tega parlamenta. Zato predlagam, da se predlog umakne, da bi se izognili obžalovanja vredni odločitvi. (Govornica se je strinjala, da sprejme dve vprašanji na podlagi modrega kartončka v skladu s členom 149(8) poslovnika) Francesco Enrico Speroni (EFD). – (IT) Gospod predsednik, gospe in gospodje, kolegi poslanki, ki je med drugim povedala, da obstajajo številne druge nujne zadeve, ki jih moramo obravnavati, bi odgovoril zgolj z navedbo dejstva, da je v nasprotju s številnimi drugimi zadevami, ki so očitno vredne naše pozornosti, to nujna zadeva, ki vključuje ne samo državo zunaj Evropske unije, ampak tudi državo znotraj nje, mislimo pa tudi na državljane, ki so bili ubiti ali poškodovani in so evropski državljani. Ilda Figueiredo (GUE/NGL). – (PT) Gospod predsednik, povedala sem že in zdaj ponavljam, da to ni resnično nujna zadeva. Vemo, da je ta primer v rokah zakonitih oblasti v Braziliji in da se tam zadržuje italijanskega državljana. Zato nič od tega, kar govorimo v tem parlamentu, ne sme izvajati pritiska na zakonite oblasti v Braziliji. Počakati moramo na odločitve, ki jih bodo pravočasno sprejele. V zvezi z nujnimi zadevami imamo tu celo vrsto zadev, vključno s solidarnostjo z žrtvami neurij v Braziliji, zaradi katerih je umrlo več kot 700 ljudi. Roberta Angelilli (PPE). – (IT) Gospod predsednik, gospe in gospodje, gospe Figueiredo bi postavila enostavno vprašanje. Ali menite, da 30 let – saj je preteklo veliko let od umora teh ljudi – ne zadostuje, da končno nujno pozivamo k zadostitvi pravici? Ilda Figueiredo (GUE/NGL). – (PT) Gospod predsednik, kot smo že povedali in zdaj ponavljamo, gospod predsednik, gre za vprašanje tega, kako razpravljamo o tej zadevi. O njej razpravljamo v času, ko bi morali razpravljati o nujnih vprašanjih. Celo iz izjav gospe Angelilli je jasno, da bi o njej lahko razpravljali ob drugi priložnosti in da o njej še vedno lahko razpravljamo ob drugi priložnosti, vendar ne zdaj kot o nujni zadevi. Tisto, kar je bilo nujno, je bila solidarnost s 700 ljudmi, ki so v zadnjih nekaj dneh zaradi neurij umrli v Braziliji. Fiorello Provera, v imenu skupine EFD. – (IT) Gospod predsednik, gospe in gospodje, Cesare Battisti ni romantični junak, kot so ga prikazali nekateri, ampak krut morilec z zgodovino ropov, ki je bil spoznan za krivega za umore štirih ljudi s strelom v tilnik. Neupravičeno je imel koristi od doktrine političnega azila gospoda Mitterranda ter so ga ščitili in idealizirali nekateri levičarski francoski intelektualci. Po pobegu v Brazilijo, da bi se izognil vračanju in zaporu, je gospoda Battistija rešil predsednik Lula zaradi napačne odločitve, verjetno sprejete iz političnih razlogov, ki ni upoštevala trpljenja žrtev in njihovih sorodnikov. Gospa Figueiredo, zahteva Parlamenta brazilskim oblastem in Komisiji ne zahteva samo spoštovanja pravnih predpisov in dvostranskih sporazumov, ampak je njen namen tudi utrditi načelo, da noben ideološki razlog ne more upravičiti dejanj morilca in da mu nobena država ne sme zagotoviti nekaznovanosti. Nikoli ne smemo pozabiti, da je prestajanje kazni etična vrednota moralne odškodnine žrtvam. To je temelj družbene pogodbe, ki podpira vse skupnosti, ki so civilizirane ali nameravajo biti. Salvatore Iacolino (PPE). – (IT) Gospod predsednik, komisar, gospe in gospodje, 31 let po prelitju krvi žrtev barbarskih umorov, ki sta jih zagrešila Cesare Battisti in njegova skupina, zadeva še vedno ni pozabljena. Bolečina sorodnikov žrtev, ki smo jih včeraj imeli priložnost poslušati na tiskovni konferenci v Strasbourgu, je resničen dokaz tega. Gospod Mastella – takrat minister za pravosodje v italijanski vladi – je bil tisti, ki si je z institucionalnim ukrepanjem nadvse prizadeval zagotoviti končno pravico v primeru Battisti. Danes je skupaj s sorodniki žrtev, državljani Italije in celotno državo Evropski parlament – ki kaže izredno soglasje s skupnim predlogom resolucije – tisti, ki drugo državo, ki je prijateljica Evrope in prijateljica Italije, odločno poziva k takojšnji izročitvi Cesareja Battistija, ki je zločinec in terorist ter je bil obsojen z dokončnimi sodbami, da bi končno zaključil to težko in boleče dejanje, ki se vleče že predolgo. Carlo Fidanza (PPE). – (IT) Gospod predsednik, gospe in gospodje: „Sam po sebi je bil nepomemben slepar ali manjši kriminalec, vendar pa je bil pameten in je kot jaz verjel, da lahko postane politik. Ljudje, ki so bili najbolj čustveno in fizično prizadeti zaradi kriminalnih dejanj njegove skupine, niso nikoli zahtevali maščevanja, ampak celo zdaj zahtevajo resnico in pravico. Ne zato, ker gre za dosmrtni zapor, ampak zato, ker je bila izrečena obsodba, je treba kazen, ki je bila določena v skladu s pravili našega pravnega sistema, spoštovati in izvršiti“. To so besede Arriga Cavalline, ki si je Cesareja Battistija prizadeval pridobiti, ko je ta služil kazen za rop, o gospodu Battistiju, njegovih kaznivih dejanjih in družinah žrtev. To je bistvo celotne zadeve: bil je navaden kriminalec, ki se je ponovno pojavil kot terorist in je bil obsojen na dosmrtni zapor, ker je umoril ali naročil umore štirih neoboroženih ljudi, nato pa se je najprej skrival v Mehiki, zatem Franciji in zdaj v Braziliji, ščitila pa ga je mreža mednarodne podpore, kot da bi bil romantičen revolucionar in ne neusmiljen morilec. Zato izročitev Cesareja Battistija Italiji ni samo zadnje dejanje v dolgi zgodovini domnevnega političnega preganjanja, kot nas skušajo še vedno prepričati nekateri kavarniški intelektualci, ampak tudi zakonita zahteva države članice – da ne omenjam, da je ustanovna – Evropske unije, da se spoštuje mednarodne pogodbe in lastni pravosodni sistem. (Aplavz) Charles Tannock (ECR). – Gospod predsednik, nasprotujem vaši odločitvi, da se postopek „catch-the-eye“ izvede samo na podlagi tega, kdo ni govoril v razpravi o Pakistanu. To je popolnoma drugačna razprava o drugačnem vprašanju. Doslej je bila to razprava med luzofoni in italofoni. To je dobro, vendar pa bi morda tudi druge države hotele izraziti svoje mnenje o tem, prav tako pa druge delegacije iz drugih političnih skupin. Predsednik. – Popolnoma se strinjam, da je to docela drugačna razprava, vendar pa imamo dodeljeni dve minuti časa, zato lahko dam besedo dvema osebama. Če bi bili na mojem mestu, kako bi to storili? Hočem dati pošteno možnost vsem, ki niso govorili v prejšnji točki, pošteno možnost predstavnikom vsake politične skupine. Res je, da so večinoma govorili naši italijanski kolegi, zato bom poskrbel za to in besedo prepustil predvsem poslancem, ki niso Italijani. Eija-Riitta Korhola (PPE). – (FI) Gospod predsednik, v določeni meri razumem razočaranje nekaterih kolegov poslancev v zvezi z nujnostjo resolucije o Cesareju Battistiju. Konec decembra, potem ko je predsednik Lula da Silva izdal odločitev, da se ne dovoli izročitve, je Berlusconi napovedal, da bo odpoklical svojega veleposlanika v Braziliji in nadaljeval boj, da doseže izročitev Battistija Italiji. Nedvomno je to del tega istega boja. Vendar pa to ne zmanjšuje resnosti Battistijevih kaznivih dejanj. Italijanskemu sodstvu se je izogibal 30 let in se je zato izognil smrtni kazni za umor. Odnosi med EU in Brazilijo temeljijo na zaupanju ter na spoštovanju demokracije, pravne države in človekovih pravic. Povzdigovanje kriminalcev v status političnega begunca je nesprejemljivo. Corina Creţu (S&D). – (RO) Gospod predsednik, menim, da mora spoštovanje neodvisnosti sodstva – temeljni standard Evropske unije in Brazilije – prevladati nad vsemi drugimi premisleki. Trdno sem prepričana, da bo odlične odnose med obema stranema na gospodarski in politični ravni podprlo enako dobro sodelovanje v sodnih zadevah, tako da bo Cesare Battisti, ki je bil obsojen na dosmrtni zapor zaradi štirih umorov in drugih kaznivih dejanj, služil kazen po zakonu, ki mu vlada. Med Brazilijo in Italijo je sklenjen sporazum o izročitvi. Zato moramo na Brazilijo nasloviti poziv, naj spoštuje ta sporazum. Ker ima spor zelo izrazit politični vidik, menim, da je treba dialog začeti na tej ravni z novo brazilsko voditeljico države. Marie-Christine Vergiat (GUE/NGL). – (FR) Gospod predsednik, gospe in gospodje, nekoliko sem presenečena nad številom poslancev tu v dvorani na četrtkovo popoldne. Ker sem prisotna vsak četrtek popoldne, se mi zdi nenadno zanimanje za vprašanja človekovih pravic precej nenavadno. To bi pozdravila, če ne bi opazila, da so prisotni predvsem italijanski poslanci, ki jih običajno ne zanimajo človekove pravice in ki so, če smo že pri tem, pogosto prvi... (Nasprotovanje) Cenjeni kolega poslanec, bi radi pojasnili? Potem, prosim, govorite v mikrofon in vam bom odgovorila. Temu bi rekli osebna obtožba. Vi ste Italijan, jaz sem Francozinja, spoštujem vas kot Italijana. Vsi lahko vidijo, da je nenazadnje v Parlamentu večina italijanskih poslancev, kar je za četrtek popoldne nenavadno, da ne rečem kaj hujšega. Tu sem vsak četrtek popoldne, gospod! Vsak četrtek popoldne sem tu na plenarnem zasedanju! (Medklici) Prosim za tišino, da lahko govorim! Nimam navade prekinjati kolegov poslancev in ne pustim, da se me prekinja! Gospod predsednik, bi lahko dobila svoj dodeljeni čas? (Predsednik je prosil govornico, naj nadaljuje svoj govor) Opazila sem tudi, da so italijanski poslanci na splošno prvi, ki zahtevajo, da se spoštuje njihovo demokracijo in da se nihče ne vmešava v italijanske zadeve. To je dejstvo. Prebrati morate samo razprave Evropskega parlamenta, da bi to ugotovili. Tu nismo zato, da bi ugotovili, ali je Cesare Battisti kriv ali nedolžen. Vem – in zdaj govorim vam –, da so svinčena leta težko obdobje, s katerim se morajo sprijazniti Italijani. To vem. Vem, da so bile številne žrtve. Vendar pa vem tudi, da se ni vsem tistim, ki so zakrivili teroristične napade, sodilo v Italiji. Ponavljam: ni se vsem tistim, ki so zakrivili teroristične napade, sodilo v Italiji! (Medklici) Bi mi, prosim, pustili govoriti brez prekinjanja? Kot da smo v nacionalnem parlamentu! Tako se ne dela v Evropskem parlamentu! Gospod predsednik, bi bilo mogoče govoriti brez prekinjanja? (Predsednik je prosil govornico, naj sklene svoj govor) Menim, da ni naša stvar, da se na četrtkovo popoldne vmešavamo v odnose med Brazilijo in Italijo. Tu smo, da zagotovimo spoštovanje pravice do sodnega varstva, popolnoma se strinjam s tem, toda dajmo brazilskemu vrhovnemu sodišču čas, da izreče svojo sodbo. Zadeva je zdaj pred brazilskimi sodišči, vrhovno sodišče mora še odločiti, to vprašanje ni... (Predsednik je prekinil govornico) (Govornica se je strinjala, da sprejme vprašanje na podlagi modrega kartončka v skladu s členom 149(8) poslovnika) – (FR) Gospod predsednik, v navadi mi je, da spoštujem kolege poslance, in pripravljena sem odgovoriti na vprašanje. Želela bi si, da bi bili oni enako strpni do mene. Roberta Angelilli (PPE). – (IT) Gospod predsednik, gospe in gospodje, če spoštujete svoje kolege poslance, gospa Vergiat, potem si vsekakor ne bi smeli drzniti reči, da vaših kolegov poslancev človekove pravice nikoli ne zanimajo. Tu sem 16 let. Preverite lahko seznam mojega dela v Parlamentu in vsekakor si ne zaslužim vaše pridige o človekovih pravicah. V imenu mojih kolegov poslancev bi vprašali, ali vas je sram, da vzbujate dvome glede teh štirih ljudi? Ali veste, kakšno delo so opravljali ti ljudje? Bili so zelo skromni ljudje. Eden je bil varnostnik, drugi mesar, tretji trgovec in četrti agent javnih varnostnih sil. Včeraj so nam otroci teh ljudi, ki so bili v času umora stari med 10 in 15 let, povedali, da se vsak dan spominjajo svojih očetov v mlaki krvi. Resnično mislite, da je primerno začenjati prepir? Marie-Christine Vergiat, predlagatelj. – (FR) Gospod predsednik, to imam za vprašanje v obliki osebne obtožbe. Ne, ni me sram, gospa Angelilli, ker sem povedala, da se mi zdi, da so bila svinčena leta težka leta za Italijo. Vsekakor mislim, da so bila svinčena leta težka leta za Italijo! Vem, koliko žrtev je bilo v Italiji. To obdobje me osebno zanima. Zato, ne, ni me sram. Ne dvomim v žrtve; dvomim v uporabo zasedanja v četrtek popoldan s strani italijanskih poslancev, namenjenega vprašanjem človekovih pravic, za razpravo o vprašanju, ki zadeva samo Italijo in Brazilijo. Menim – in upam, da se bo tudi komisar odzval tako –, da se Evropska unija nima pravice vmešavati v zadeve med Italijo in Brazilijo; to ni njegova vloga. Ta zasedanja so namenjena človekovim pravicam! Poleg tega, gospa Angelilli, nisem vam pridigala o tem! Predsednik. – Vprašanj na podlagi modrega kartončka ne bom več sprejemal. Imeli smo argumente in protiargumente. (Zdaj besedo dajem naslednjemu govorniku.) Mario Mauro (PPE). – (IT) Gospod predsednik, gospe in gospodje, podati želim pripombo glede pravilnosti postopka, ki temelji na členu v zvezi s sestavo dnevnega reda. Poudaril bi samo, da je to vprašanje na dnevnem redu zaradi odločitve konference predsednikov, ki je bila nato potrjena z glasovanjem na plenarnem zasedanju prejšnji ponedeljek. Na dnevnem redu ni zaradi želja italijanskih poslancev. Gre za uradno dejanje, ki ga je najprej zahtevala konferenca predsednikov in nato celoten Parlament. (Aplavz) Oreste Rossi (EFD). – (IT) Gospod predsednik, gospe in gospodje, Evropska unija mora resnično zagotoviti spoštovanje sporazuma med Brazilijo in Italijo, katerega namen je urediti pogoje in postopke sodelovanja v zadevah izročitve. Brazilsko vrhovno sodišče je dovolilo izročitev Cesareja Battistija, ki je bil na sedmih sojenjih spoznan za krivega in v nenavzočnosti obsojen na štiri kazni dosmrtnega zapora za prav toliko umorov, končne obsodbe pa so izdali italijanski pravosodni organi. Predsednik Brazilije v odhajanju je zavrnil izročitev tega zločinca Italiji. Poleg tega je skupina levičarskih brazilskih poslancev v dejanju izrednega preziranja naše države obiskala Cesareja Battistija v zaporu in se fotografirala ob proslavljanju z njim. Evropska unija, ki ima odlične trgovinske in gospodarske odnose z Brazilijo, ne more storiti nič drugega, kot posredovati, da bi uveljavila pravo in pravice sorodnikov žrtev do pravičnosti. Ravno včeraj so se sorodniki žrtev s poslanci Evropskega parlamenta srečali v Strasbourg, ti pa so bili – enkrat za spremembo – enotni ne glede na njihovo politično pripadnost. Štefan Füle, član Komisije. – Gospod predsednik, Komisija se popolnoma zaveda nedavne odločitve brazilskega predsednika v odhajanju, da zavrne izročitev italijanskega državljana gospoda Battistija, ki ga je italijansko sodišče v nenavzočnosti obsodilo na dosmrtni zapor in nekaj drugih zapornih kazni. Preučil sem vaša mnenja glede tega posebnega primera in se pridružujem vašim občutkom do žrtev in njihovih družin. Vendar pa Komisija meni, da v tem primeru ni podlage za njeno posredovanje. Evropska unija ni sklenila nobenega sporazuma o izročitvi z Brazilijo, in tudi, če bi ga, ne bi imela pravice posredovati v posameznih primerih izročitve. Odločitev o izročitvi med državami članicami Evropske unije ali med državami članicami Evropske unije in tretjimi državami so v izključni pristojnosti sodstva. Odnose Italije z Brazilijo o sodelovanju v kazenskih zadevah ureja dvostranski sporazum o izročitvi, sklenjen leta 1989. Brazilske oblasti so uporabile svoje diskrecijske pravice v skladu z zakonodajo, da zavrnejo izročitev gospoda Battistija. Zelo jasno bi dodal: v primeru izročitve ne dvomim, da italijansko sodstvo zagotavlja visoke standarde, ki se jih pričakuje od držav članic Evropske unije. Predsednik. – Razprava je zaključena. Glasovanje bo potekalo kmalu. Pisne izjave (člen 149 poslovnika) Ana Gomes (S&D), v pisni obliki. – (PT) Sem proti pobudi te resolucije, ker menim, da primer izročitve Cesareja Battistija nima mesta v razpravi v tem parlamentu o nujnih primerih „kršitev človekovih pravic, demokracije in pravne države“, enostavno zato, ker ne predstavlja kršitve človekovih pravic, demokracije ali pravne države v Braziliji, in tudi zato, ker ni nujna zadeva. To je pravni in politični spor med Brazilijo in Italijo, pričakuje pa se odločitev brazilskega vrhovnega zveznega sodišča. Ta čas mi moral Parlament Braziliji poslati dve drugi sporočili: sporočilo o solidarnosti v zvezi z nesrečo, v kateri je življenje izgubilo več kot 700 ljudi, in sporočilo o zadovoljstvu zaradi demokratične izvolitve predsednice Dilme Rousseff. Brazilija je nedvomno demokratična država, ki je v zadnjem desetletju precej napredovala v političnih, civilnih, socialnih, gospodarskih in kulturnih zadevah in je zgled v boju proti revščini in lakoti zaradi vladnih programov „Nič lakote“ in „Družinski dodatki“. Monica Luisa Macovei (PPE), v pisni obliki. – Ohraniti je treba pravno državo. Od tega je odvisna verodostojnost javnih institucij. Brazilskega predsednika Lulo je brazilsko vrhovno sodišče pooblastilo, da izroči Cesareja Battistija, italijanskega državljana, med drugim obsojenega zaradi štirih umorov. 31. decembra 2009, je predsednik Lula na zadnji dan svojega mandata zavrnil izročitev Battistija Italiji. Pričakujem, da bodo brazilske oblasti sprejele nepolitično nepristransko končno odločitev; odločitev, ki podpira pravno državo. Pravna država je temeljnega pomena za odnose med Brazilijo in EU. Naši sporazumi temeljijo na načelih človekovih pravic in pravičnosti. Prepričana sem, da bodo ta načela ostala vzajemna.


text: Hi-QC Place se nahaja v Patong v okolici Phuket in je idealen za zabavo in počitek. Ker je od centra mesta oddaljen samo 14 km, lahko gostje uživajo v mestnih znamenitostih in dogodkih. Potapljaška oprema, Nakupovalni center Jungcelon, Bangla boksarski stadion so samo nekatere od mnogih znamenitosti, ki bodo nedvomno pritegnile obiskovalce. Hi-QC Place nudi gostom brezhibne storitve z vsem udobjem za prijeten in poživljajoč dopust. Med bivanjem v tem krasnem hotelu lahko gostje uživajo v hotelski/letališki prevoz, sef, prostor za kajanje, prevozni servis, pralnica&sušilnica. Deležni boste najboljše sobne strežbe, vključno z hladilnik, hišni kino, klimatska naprava, sef v sobi, dostop do brezžičnega interneta (brezplačen), kar vam bo nedvomno pomagalo napolniti baterije po napornem dnevu. V hotelu so na voljo številne možnosti za rekreacijo, vključno z notranji bazen, fitness center, masaža. Če iščete udobno namestitev v Phuket, naj Hi-QC Place postane vaš dom, medtem ko boste od doma.


text: ... pri Champions-League igri. več ... SK Posojilnica Aich/Dob ... Z 31. januarjem 2014 bo prestavljen celotni plačilni promet na sistem SEPA. Avstrijske postopke evrskih prenakazil in bremepisov bodo nadomestili s produkti SEPA. več ... Je Vaše podjetje pripravljeno za SEPA? Čeprav je Vaš gospodinjski proračun tesno odmerjen, se varčevanje vsekakor splača. Kajti kdor začenja varčevati že v zgodnjih letih, si lahko kasneje lažje izpolni kako željo. več ... Tako lahko mladi ljudje naredijo več iz svojega denarja


text: Giroud: Francija mora pokazati ambicije Po dveh nadvse uspešnih sezonah pri Montpellieru, se je letos poleti Olivier Giroud preselil v London k Arsenalu. Kljub temu, da lanskoletni najboljši strelec francoske Ligue 1 še ni dosegel zadetka za nov klub, se namerava ustaliti v angleški prestolnici in seveda pomagati francoski izbrani vrsti. 12. september 2012. ob 13:40 | zadnja sprememba: 13. september 2012. ob 07:51 Iz Montpelliera je se letos poleti preselil v londonski Arsenal Olivier, lahko rečemo, da so se vam uresničile sanje, ko ste podpisali za londonski Arsenal? Že kot majhen otrok sem sanjal, da bi nekega dne nastopil v Premier League. Spominjam se, da je bilo kar nekaj znanih francoskih nogometašev že takrat v Arsenalu. Igralci kot so Patrick Vieira, Sylvain Wiltord, Rober Pires, Thierry Henry in še mnogi drugi so naredili vtis name. Zelo sem ponosen, da grem lahko po stopinjah teh "velikih Francozov" in lahko le upam, da bom tudi sam pustil tak pečat. Res sem zelo zadovoljen z odločitvijo, da se pridružim Topničarjem. Je bil ključ do lažje odločitve Arsene Wenger? Seveda, on me pozna in mi zaupa. Generalno gledano večjih težav s prilagoditvijo nisem imel saj veliko nogometašev tu govori francosko. Tudi ljudje so prijazni, vsi ti radi priskočijo na pomoč, ko kaj potrebuješ. Kljub temu se na to ne morem preveč zanašati in se tudi ne bi rad. Rad bi se naučil angleščine tako, da mi ne bi bilo treba premisliti pred vsako besedo, ki jo izrečem. Igranje pri Arsenalu bo nadgradilo mojo igro in pod taktirko Wengerja sem v dobrih rokah. Ugled in stil angleškega prvenstva vsi poznamo, vas je morda kljub temu kaj presenetilo? Atmosfera na stadionih je točno takšna kot sem jo pričakoval, naravnost izjemna! Navijači skozi celo tekmo pojejo pesmi in navijajo. Prav posebno sem se počutil, ko so ob prihodu sestavili krajšo pesem zame. Tudi pozornost, ki jo izkazujejo navijači je neverjetna. Z aplavzom pospremijo tudi izbijanje žoge ali kakšen bolj grob nalet. Glede lige na splošno pa mislim, da je najmočnejša na svetu. Liga je izjemno napeta in groba, od tebe zahteva popolno pozornost. Van Persie je zabil že štiri gole, Hazard enega, Giroud še čaka na svojega Torej lahko rečemo, da vam manjka le še zadetek? Res je! Zamrznem v trenutku, ko je treba sprožiti strel na gol in enako se mi je dogajalo tudi na prvih dveh tekmah v reprezentanci. Nisem zaskrbljen, saj vem kako streljam na treningih in vem kako se počutim v tej ekipi. Mislim, da ne bi smel toliko razmišljati o tem in zaigrati bolj sproščeno, gol pa bo že prišel ob pravem času. Vas kaj skrbi, da tako Robin van Persie kot Eden Hazard, ki je prav tako prišel iz Ligue 1, že zabijata gole za svoja kluba? Sploh nisem presenečen nad igro Edena Hazarda, ker mu več ali manj vsak slog igre odgovarja. On je izjemen igralec, ki lahko Chelsea pripelje do visokih uvrstitev. Van Persija z menoj povezujejo kot z velikim bremenom, saj moram iti po njegovih stopinjah. Mislim, da ima trener dovolj zaupanja vame in ve, da bo moj čas še prišel. Trener Wenger bi lahko pripeljal več ali manj kateregakoli napadalca, ampak ni. Dejstvo, da so ljudje vložili zaupanje vame in mojo igro, mi daje najboljše okolje za razvoj in zadevanje golov. Če sem iskren lahko povem, da sem si zadal manjšo lestvico, ki jo želim preseči, a zaenkrat bom to zadržal še zase. Prihajam za nekom, ki je v lanski sezoni zabil 30 golov, a ne pozabite, da je za ta nivo, kljub vsem poškodbam, potreboval osem let. Če se dotaknemo še malce reprezentančnega nogometa, kaj se je spremenilo od prihoda Didierja Deschampsa? V francosko reprezentanco sem bil vpoklican nekaj mesecev pred evropskim prvenstvom, kar kljub obljubam ni dalo možnosti Laurentu Blancu, da bi ob formaciji 4-4-2 v napadu postavil mene in Benzemaja. Prav takšno postavitev je Didier Deschamps uporabil proti Urugvaju, ki pa igra zelo zaprto igro s petimi obrambnimi igralci. Prav zaradi tega moram čim prej dobiti potrebno kondicijo, saj si želim še ene priložnosti s Karimom. EURO 2012 je bilo zanj veliko razočaranje Kako pa ste doživeli EURO 2012? Nisem igral toliko, lahko bi rekli, da sem bil kar gledalec. Kljub temu, da sem pred tekmovanjem to tudi pričakoval, je bilo zelo težko saj sem bil navajen veliko igranja iz Montpelliera. Težko se je privaditi, da iz luči padeš v temo kjer igraš po deset ali 15 minut na tekmo in se žoge dotakneš le nekajkrat. Ampak vseeno, takšne izkušnje so dobrodošle saj se veliko naučiš in odrasteš kot oseba. Katere reprezentance v kavlifikacijah za SP se, ob Španiji, najbolj bojite? Belorusije, ker smo prav proti njim pred dobrim letom izgubili tekmo v kvalifikacijah za EP in ker so ekipa, ki konstantno napreduje. Razlika v kvaliteti med državami ni več takšna, kot je bila nekoč. Mnogo igralcev iz tako imenovanih manjših držav igra v najmočnejših ligah in kaj hitro se znajdeš v neprijetnem položaju, ko greš v tekmo preveč sproščeno. Belorusi se zavedajo, da so nas v bližnji preteklosti enkrat že premagali, s čimer nam povzročajo nemalo preglavic. Lahko Francija vseeno poseže po prvem mestu v skupini I? Španija je najboljša ekipa na svetu, kar pomeni, da bo to izjemno težko, ni pa nemogoče. Moramo pokazati veliko ambicij. Če zmagamo vse ostale štiri tekme, se lahko proti Špancem zgodi karkoli. Po vseh močeh se bomo potrudili, da se izognemo dodatnim kvalifikacijam in se na prvenstvo uvrstimo neposredno. Foto: Guliver/Getty Images Povzeto po: fifa.com Zadnje novice - Prvo biatlonsko...06 december 2013 > 12:45 Smučarji skakalci so na...06 december 2013 > 12:36 Francoz Jean Todt po...06 december 2013 > 12:31 V zadnjih dneh se je...06 december 2013 > 12:11 S srečanjem med...06 december 2013 > 11:28 Pred velikim finalom...06 december 2013 > 11:26 Pred žrebom skupin na...06 december 2013 > 10:20 V prvi tekmi 14. tedna Lige...06 december 2013 > 09:46


text: Sorodni članki Ojej, Ekrem Jevrić posnel pornič Če ste mislili, da je bila skladba Kuća posao višek njegovega 'ustvarjalnega in umetniškega opusa', ste se pač motili. Ekrem se je podal v filmske vode. 04.08.2013 16:35 , K. Š. | Foto: YouTube Ekrem Jevrić, temnolasec, ki je pred leti prepeval nenavadni hit Kuća posao, ki ga je izstrelil med spletne zvezde, nadaljuje s svojo kariero. Pred časom se je sicer udeležil srbske verzije oddaje Kmetija, kjer je požel kar velik uspeh. Že med oddajo je povedal, da je ena od njegovih največjih želja posneti pornografski film. Ekrem je kaj kmalu dobil tudi ponudbo za snemanje. Postavil pa je nekaj pogojev – snemati je želel z dvema lepotičkama in ena je morala biti blondinka, druga pa črnolaska. Producenti filma so mu življenjsko željo uresničili in tako je pred kratkim posnel čisto pravi pornič, ki se bo kmalu prodajal za en evro. Med rjuhami sta ga zabavali svetlolasa Srbkinja in mična Kubanka. Ko je Ekrem po snemanju spregovoril s sedmo silo, jim je zaupal, da je bila Kubanka res veliko bolj vroča od Srbkinje.


text: Van Allenovi sevalni pasovi Van Allenovi (sevalni) pasovi predstavljajo prostor okrog Zemlje v obliki svitka, ki vsebuje električno nabite delce; v glavnem protone in elektrone s precejšnjo energijo. Pasove so leta 1958 neodvisno odkrili ameriški fizik James Alfred Van Allen ter s satelitom Sputnik 2 na osnovi podobnih podatkov Sergej Nikolajevič Vernov in Aleksander Jevgenjevič Čudakov. Detektorji kozmičnih žarkov na krovu prvega ameriškega satelita Explorer 1 so zaznali tako močan signal, da ga niso mogli zabeležiti, ko je satelit prispel v pasove na višini 2000 km. Delci v pasovih izvirajo tako iz sončevega vetra, kakor tudi iz kozmičnih žarkov, in so ujeti v Zemljino magnetno polje. Van Allenove pasove so potrdili še decembra 1958 z balonom.


text: |Denarna socialna pomoč - povzetek iz Centra za socialno delo| Po Zakonu o socialnem varstvu se z denarno socialno pomočjo upravičencem zagotavljajo sredstva za zadovoljevanje minimalnih življenjskih potreb v višini, ki omogoča preživetje. Šteje se, da je preživetje omogočeno, če so upravičencu zagotovljeni dohodki, ki so po plačilu davkov in obveznih prispevkov za socialno varnost v višini minimalnega dohodka. Od 1. julija 2008 osnovni znesek minimalnega dohodka znaša 221,70 evrov. Do denarne socialne pomoči so upravičene osebe, ki nimajo dohodkov ali pa so ti pod zgornjo višino. Če dohodkov sploh nimajo, prejmejo navedeni znesek v celoti, sicer pa v višini razlike med lastnimi dohodki in navedenimi zneski. Poleg tega cenzusa je pri presoji upravičenosti pomembno zlasti, ali ima posameznik oziroma družina premoženje, s katerim bi se lahko preživljala, ali je uveljavljala vse druge pravice (socialna pomoč je namreč zadnja v sistemu vseh pravic, ko so že bile izčrpane vse druge možnosti za preživetje) in ali je oseba sama aktivna pri reševanju svojega problema. Slednje je pomembno zlasti za vse, ki lahko delajo in morajo biti zato prijavljeni na Zavodu RS za zaposlovanje, se vključevati v ponujene programe aktivne politike zaposlovanja ter biti tudi sami aktivni pri iskanju zaposlitve. VIŠINA DENARNE SOCIALNE POMOČI Višina denarne socialne pomoči za upravičenca, ki nima lastnih dohodkov po Zakonu o socialnem varstvu, se določi v višini minimalnega dohodka. Osnovni znesek minimalnega dohodka, določen v zakonu, se usklajuje dvakrat letno, in sicer v juliju z rastjo cen življenjskih potrebščin v obdobju januar-junij tekočega in v januarju z rastjo cen življenjskih potrebščin v obdobju julij-december preteklega leta po podatkih Statističnega Urada Republike Slovenije. Višina minimalnega dohodka za posameznega družinskega člana je v razmerju do osnovnega zneska minimalnega dohodka določena po naslednjih merilih: Višina minimalnega dohodka za enostarševsko družino se poveča za 30 % osnovnega zneska minimalnega dohodka. Denarne socialne pomoči se ne dodeli samski osebi oziroma družini, ki ima prihranke oziroma premoženje, ki dosega ali presega višino 60 osnovnih zneskov minimalnega dohodka. IZREDNA DENARNA SOCIALNA POMOČ Izredna denarna socialna pomoč se lahko dodeli v izrednih okoliščinah. To pomoč se lahko dodeli tudi v primerih, ko upravičenec sicer presega "cenzus" za dodelitev denarne socialne pomoči, a se je iz razlogov, na katere ni mogel vplivati, znašel v položaju materialne ogroženosti. V vlogi mora vlagatelj natančno navesti, za kakšen namen potrebuje pomoč in natančno opredeliti višino sredstev, ki jih potrebuje, upravičenec pa je dolžan prejeto pomoč porabiti za namen, za katerega mu je bila le-ta dodeljena. Poznamo dve kategoriji izredne denarne socialne pomoči: Ne glede na pomanjkanje sredstev za preživljanje oseba ni upravičena do denarne socialne pomoči, če se ugotovi, da je brez teh sredstev po svoji krivdi. VLOGA ZA DENARNO SOCIALNO POMOČ Vlogo za denarno socialno pomoč je treba vložiti pri pristojnem centru za socialno delo na posebnem obrazcu, priložiti pa je treba dokazila, ki so navedena na koncu obrazca. Obrazce lahko najdete in si jih natisnete tudi na našem spletišču. O upravičenosti do denarne socialne pomoči izda pristojni center za socialno delo odločbo, zoper katero se upravičenec lahko pritoži na Ministrstvo za delo, družino in socialne zadeve. TRAJANJE PRAVICE POVEČANJE DENARNE SOCIALNE POMOČI


text: avtor: R.S. | vir: Diva | foto: Diva | 10.02.2010 | komentarjev: 1 | ogledov: 67 Mi smo pa še vedno brez idej za darilce? Saj ni treba, da je veliko in drago. Pomembno je to, da prihaja iz srca in je podarjeno z ljubeznijo. Najbrž pa bo vrsta darila in njegova vrednost ter simboličen pomen odvisna tudi od naše romantične zveze. Če smo z nekom zgolj par tednov, je nesmiselno razmišljati o dragih stvareh. Nekajletna razmerja so lahko že druga pesem: saj ne, da mora biti darilo drago, je pa vsekakor lahko vsaj simbolično večjega pomena kot pa v primeru, ko se s partnerjem šele spoznavamo. In kaj je primerno za darilo na praznik zaljubljencev? Čokolada v vsakršni obliki nikoli ne zgreši. Primerna je tako za novopečene parčke kot tudi za starejše mačke. V primeru daljših in predanih zvez je najbrž le spremljevalka kakšnega drugega darilca, a nič zato. Dandanes nam jo trgovine nudijo v milijonih oblikah, še posebej v dneh raznoraznih praznikov, ko ne manjka ne darilne embalaže ne domiselnih okusov. Rože so večne. Obstaja jih nešteto in kljub temu, da današnje cvetličarne spretno navijajo cene cvetlic do onemoglosti, so vseeno zelo popularna izbira, saj kljub svoji preprostosti še vedno veljajo za enega najbolj romantičnih daril. Primerne so tako za začetniška razmerja kot tudi za prekaljene zaljubljence. Pri nakupu raje pazimo na kvaliteto kot pa na kvantiteto. Ni nam treba poseči za tradicionalnimi rdečimi vrtnicami, če imamo na voljo tudi kakšne drznejše primerke. Če pa že sežemo po tradiciji, naj nam jo cvetličar zavije na nenavaden način. S tem bomo klasično darilo malce popestrili in poskrbeli za malce izvirnosti. Ljubko darilce je tudi kakšen preprost kos nakita, ki pa nas vseeno verjetno ne bo dosti stal. Poskrbimo za to, da ga bomo izbrali previdno in z ljubeznijo, ozirajoč se na okus naše boljše polovice. Preprost obesek za ogrlico, ki s svojo srčasto simbolizira vajino ljubezen, je kot nalašč izdelan za Valentinovo. Pri izbiri nakita za moškega bomo malce bolj v škripcih, saj se mnogi neradi kitijo z njim. Premislimo, če je takšno darilce sploh primerno za našega junaka, toliko pa ga že poznamo. Nakit je namreč primeren za zrelejše zveze, novopečeni parčki naj raje ne segajo po njem. Doma narejena darila so lahko zelo romantična in nadvse primerna za praznik, kot je Valentinovo. Z njimi še posebej pokažemo, da smo se pripravljeni posvetiti naši ljubezni in potruditi zanjo. Ni nam treba biti nikakršen umetnik ali pa mojster, da nekaj sami naredimo kar doma. Preprosta ideja so na primer jagode v čokoladi. Hiter in preprost recept, s katerim se bosta lahko oba sladkala. Takšno darilo je še posebej primerno za sveže zaljubljence. Preprosto, poceni, a zelo všečno. Maratonski ljubimci si lahko privoščijo kakšen vikend v toplicah ali pa profesionalno masažo. Dandanes prav vsi nudijo raznorazne pakete ugodnosti in kupone za takšne in drugače oblike sprostitve. Če si želimo s partnerjem malce oddahniti in se sprostiti, je kupon za masažo super darilo. Za tiste zajetnejšega žepa tudi kakšen vikend v toplicah ni nápak ideja. Kakorkoli boste že izbrali, počnite to z ljubeznijo in presenetite svojega partnerja. Najbrž vejo, da jih imate radi, a nikoli ni odveč, če to še malo poudarite.


text: Pozdrav iz dežele presihajočih jezer Tourist-Info-Center:TIC Pivka Kolodvorska 51, 6257 Pivka ++386 5 721 21 80 ob jezeru; ob reki; na podeželju Pivka z okolico je zanimiva mešanica kamnitega Krasa in zelene Notranjske - presihajoča jezera, reka ponikalnica, vrtače in jame na eni strani ter prostrani zeleni gozdovi na drugi strani. Tu najdemo izjemne naravne danosti, saj več kot polovica občine leži na območju Nature 2000. Na Pivškem je kar sedemnajst presihajočih jezer, ki s svojo skrivnostnostjo in nepredvidljivostjo privlačijo ljubitelje narave. Skrivnostne so tudi podzemne kraške jame, ki pa niso odprte za turistični obisk – obiščete jih lahko le z izkušenim jamarjem, po predhodnem dogovoru. Ljubitelji pohodništva in kolesarjenja bodo na Pivškem zelo zadovoljni. V neokrnjeni naravi si bodo spet nabrali moči za nove delovne napore. Lahko se povzpnejo na Sveto Trojico, izpod katere je doma Levstikov junak Martin Krpan, pa na Vremščico, Kršičevec in še na mnoge druge hribe, tudi na Primož, ki je bogat z energetskimi točkami, ki blagodejno vplivajo na telo in duha. Popotniki lahko vandrajo po kraških poljih, kjer vijuga ponikalnica Pivka ali pa se izgubijo v Javorniških gozdovih, kjer lahko z malo sreče, poleg zajčkov, srnic in jelenov srečajo tudi volka in medveda. Pivko in njeno okolico je lepo obiskati v vsakem letnem času. Spomladi, ko vse brsti in vre od življenja, ko so jezera polna in pokrajina živo zelene barve. Poletje na Pivškem ni pretirano vroče, saj vedno blagodejno pihlja, pa tudi Javorniški gozdovi ponudijo prijetno ohladitev. Kakšen turist poleti neuspešno išče jezera, na zemljevidu so, v naravi pa - tam kjer naj bi jezera bila je polno pisanega cvetja in igrivih metuljev. Seveda, saj so jezera presihajoča. Jesen obiskovalce nagradi z osupljivo igro barv v gozdu in na gmajni, ponudi gobe in kostanje in, ja, jezera so spet tu! Tudi pozimi je zabavno; drsanje po zaledenelem jezeru ali le sprehod po umirjeni naravi. In potem, ko je človek prijetno utrujen od zimskih radosti in pivške burje, se je lepo usesti poleg ognja in popiti skodelico toplega čaja, oslajenega bodisi s pivškim medom bodisi s pivškim žganjem. Tudi ljubitelji kulturne dediščine bodo v Pivki našli nekaj zase. Park vojaške zgodovine Pivka postaja prepoznaven muzejsko-doživljajski kompleks, ki nastaja na vojaško strateškem prostoru v Evropi. Na ogled je bogata nacionalna tankovsko-artilerijska zbirka, različne stalne in gostujoče razstave ter najnovejša pridobitev – podmornica Zeta. V kompleksu Parka vojaške zgodovine je možen ogled utrdbe Alpskega zidu na Primožu, ki je bila ena izmed najbolj utrjenih točk ob nekdanji italijansko-jugoslovanski meji. V utrdbi je približno 700 metrov podzemnih rovov, ohranjeni bojni položaji, skladišča streliva in bivalni prostori. Iz Parka vojaške zgodovine vodi na bližnji Šilentabor krožna pot vojaške zgodovine, od koder se odpira čudovit razgled na pivško in košansko dolino. Pozorni obiskovalci bodo odkrili temelje nekdanjega gradu in največje utrdbe na Slovenskem, ki je ob turških napadih dajala zavetje prebivalcem okoliških vasi. Na Šilentabru stoji tudi gotska cerkev svetega Martina s čudovitimi obnovljenimi freskami. Še ena zanimiva učna pot je v vasi Kal - Kamnoseška učna pot . Če obiskovalci želijo, jih na poti spremlja mojster kamnosek in jim zaupa kakšno kamnoseško modrost. Prijazno vabljeni v Pivko!


text: Združenje Seed Savers’ Network of Australia Združenje Seed Savers’ Network of Australia (SSNA) bilo ustanovljeno leta 1986. Glavni povod ustanovitve je ohranjanje in širjenje pridelave lokalno prilagojenih kulturnih rastlin. Danes je v združenje vključenih okoli 15.000 ljudi. Delovanje SSNA obsega celostno varovanje biotske raznolikosti; od hranjenja rastlinskega genskega materiala preko izobraževanja širše javnosti in širjenja uporabe lokalno prilagojenih sort do znanstvenega raziskovanja. Njihova semenska banka, ki je dolga leta za člane knjižnice predstavljala center njihovega delovanja in vir semenskega materiala, se je leta 2001 decentralizirala. Izoblikovala se je nova vizija; spodbujanje ustanavljanja lokalnih semenskih mrež širom Avstralije. Osnovo lokalnih semenskih mrež predstavlja skupnost varuhov, ki z obnavljanjem in medsebojno menjavo semen, znanja in izkušenj prevzema vlogo angela varuha lokalno prilagojenih kulturnih rastlin. Do danes se je ob močni podpori in pomoči združenja Seed Savers’ Network of Australia ustanovilo že okoli 80 lokalnih semenskih mrež. V njihovem obtoku je okoli 1200 sort različnih rastlinskih vrst. Seed Savers Network of Australia premikajo meje svojega delovanja z izvajanjem in podpiranjem projektov v številnih drugih državah sveta, izobraževanjem pripravnikov iz tujine, prevajanjem priročnikov v tuje jezike in ne nazadnje s svojo dobrodelnostjo. Več o Seed Savers’ Network of Australia si lahko preberete na spletni strani: http://www.seedsavers.net/frequently-answered-questions


text: Opazite podobnost? Apple Švicarjem za uro po obtožbah, da so jo ukradli, plačal 20 milijonov Z zajetnim kupčkom denarja se je končal spor med švicarskimi železnicami in Applom, ki je nastal, ker je ameriški tehnološki gigant na svojih napravah uporabil uro, ki izjemno spominja na legendarno uro, značilno za železniške postaje, ki jo je za SBB oblikoval Hans Hilfiker. Apple bo Švicarskim železnicam (SBB) plačal 20 milijonov frankov oziroma 16,6 milijona evrov, v zameno za ta znesek pa bo lahko na svojih napravah še naprej uporabljal obliko ure, ki močno spominja na tisto v lasti Švicarjev. Apple se je na udaru znašel, ko so Švicarji zagrozili s tožbo, potem ko so na zadnji verziji Applove tablice iPad opazili izjemno podobno uro. Oktobra so sklenili dogovor, po katerem bi Apple dobil licenco za uporabo, a se je zapletlo pri finančnem delu dogovora, ki je zdaj očitno razrešen. Legendarno uro je za SBB leta 1944 oblikoval inženir Hans Hilfiker, zaščitni znak ure pa je rdeč sekundni kazalec. SBB je to podobo tudi uradno zaščitila. Pri Applu kopiranja nikoli niso priznali, čeprav je precej očitno, jeza Švicarjev pa je bila še toliko večja, ker gre za družbo, ki izjemno ščiti svoje patente po vsem mogočih sodnih poteh. Še posebej znani so po številnih sodnih bojih s Samsungom.


text: · Poročno slavje s koroškimi jedmi v Gostilni pri Lipi na Muti. · Civilna poroka na prostem v zelenem gaju ob gostilni. · Cerkvena poroka v eni najstarejših cerkva na Slovenskem, v Rotundi Sv. Janeza Krstnika (1052) na Muti. · Nastanitev mladoporočencev in prič s polpenzionom na turistični kmetiji Lipovnik na Tolstem vrhu pri Ravnah na Koroškem in Miklavc v Ribnici na Pohorju, na katerih lahko poskusite odlične lokalne jedi.


text: Odstop mrežnice |Odstop mrežnice| |Klasifikacija in zunanji viri| Odstop mrežnice. |MKB-10||H33| |MKB-9||361| |eMedicine||oph/504| |MeSH||D012163| Odstop mrežnice je pojav, kjer očesna mrežnica odstopi, se odlušči od zadnje stene, pri tem pa se prekine dobava krvi in hranil vanjo. Mrežnica zato degenerira in izgubi svojo funkcijo, če tega stanja ne odpravimo in ostane v taki legi. V primeru, da odstopi del mrežnice v rumeni pegi, bo posledica tega izpad v centralnem vidu. Odstop mrežnice se nanaša na ločitev mrežnice od spodaj ležečega pigmentnega epitela, na katerega je v normalnih pogojih šibko pritrjena. V osnovi ločimo odstop mrežnice na: - primarni odstop mrežnice, ki nastane zaradi primarne bolezni očesa, npr. ciste na steklovini, ki povzroči trakcijski odstop mrežnice, in - sekundarni odstop mrežnice, ki nastane npr. zaradi subretinalne eksudacije, krvavitev, tumorjev ali parazitov. Odstop mrežnice zaradi raztrganin je najbolj pogosta oblika - približno 7 % odraslih ljudi ima raztrganine na mrežnici. Pogostost tega pojava narašča s starostjo in ima vrh med 50. in 70. letom. To prikazuje pomen posteriornega odstopa vitreusa (ločitev steklovine od notranje plasti mrežnice, ki je tudi poveznana s starostjo) kot možnega vzroka za odstop mrežnice. Letna incidenca je en odstop mrežnice na 10.000 prebivalcev (Nemčija). Poznana je družinska nagnjenost in povezanost z kratkovidnostjo. Vsaka raztrganina na mrežnici še ne vodi v odstop mrežnice. Do tega pride samo, kadar se utekočinjeni del steklovine loči in humor vitreus prodre med raztrganino v mrežnici. Do odstopa pride kadar adhezijske sile ne morejo več nasprotovati temu procesu. Pojav odstopa mrežnice v očesu je povezan z razvojem očesa; primarni očesni mehur se med razvojem invertira v očesno čašo, tako da pride do invertirane mrežnice, ki je samo prislonjena na pigmentni sloj. Degenerativni procesi v steklovini in mrežnici povzročajo nastanek ablacije. Hemodinamični faktorji pretoka krvi so vzročno povezani s temi procesi. Vsako povišanje tlaka v finih vejah centralne mrežnične vene ob znižanju intraokularnega tlaka (pri sklanjanju glave, kašljanju, napenjanju, porodu ali kardiovaskularnih obolenjih) povzroča relativen venozni zastoj v postkapilarnih venulah na periferiji mrežnice. Venozni zastoj s transudacijo iz kapilarne mreže med notranjim in zunanjim zrnatim slojem povzroča cistoidne degeneracije mrežnice. Destruktivno delovanje ciste lahko deluje v smeri steklovine in pride do destruktivnega delovanja na membrano steklovine in do medsebojne zrasti. Resorbtivna moč horiokapilarisa odvzema vodo iz steklovine in se zniža intraokularni tlak, kar neugodno vpliva na hemodinamske faktorje v veni centralis retinae s periferno stazo in vodi do trajnega padca intraokularnega tlaka. Periferne cistoidne degeneracije se večajo in vsak hitrejši gib očesa na tem mestu mrežnico strga. Steklovina, ki pride v stik z žilnico, povzroči, da se prične transudacija in eksudacija, kasneje pa retrakcija steklovine, kar vodi do močne hipotonije in s tem do popolnega odstopa (razvodenela in retrahirana steklovina). Drugi dejavnik, ki je pomemben za nastanek ablacije, je refrakcija. Med bolniki z ablacijo mrežnice je 65 % kratkovidnih. Naslednji faktor je starost bolnikov med 35. in 55. letom (vzrok so degenerativne spremembe), drugi vrh pa je med 54. in 65. letom, ko je sklerotični proces kapilar v najmočnejšem razmahu. Kot nadaljnji dejavnik za razvoj odstopa mrežnice navajajo direktno in indirektno travmo, zlasti pri očeh, ki imajo opisane degenerativne spremembe mrežnice. Vzrok za to je lahko že nagla kretnja oči (Bellov fenomen), napenjanje, hud kašelj, skakanje v vodo z glavo naprej, udarec z žogo,...). Zdravljenje[uredi | uredi kodo] - koagulacija z argonskim laserjem - retinalna tamponada z elastičnim silikonskim tamponom (tega zašijemo na zunanjo stran beločnice, tako da dosežemo pritisk od zunaj na mesto raztrganine, to zagozdi steno zrkla na retinalno raztrganino in vzpostavi ponovni kontakt med raztrganim delom mrežnice in retinalnim pigmentnim epitelijem) - krioterapija (umetno narejena brazgotina, ki preprečuje ponovne odstope) - vitrektomija (odstranimo steklovino in jo nadomestimo z Ringerjevo raztopino, plinom ali silikonskim oljem - vsa ta sredstva povzročajo tamponado očesa in tesnenje mrešnice na zadnjo steno zrkla)


text: Plesno društvo Salam Ghazeea za indijski in orientalski ali trebušni ples je bilo ustanovljeno leta 2005. Društvo deluje na področju, kulture, umetnosti, rekreacije in športa. Namen društva je vzpodbujati in organizirati aktivnosti na področju kulture, umetnosti in rekreacije s katerimi se ukvarja društvo, predvsem razširiti kulturo orientalskega in indijskega sveta na slovenskih tleh s spoznavanjem njihovih vrednot preko plesa, in sicer ne samo z učenjem plesne tehnike pač pa tudi s teorijo o sami zgodovini plesa, posameznega plesnega giba ter poudarjanjem pomena le –teh. V želji po doseganju tega namena je društvo odprto za vse člane, ki se želijo naučiti plesati različnih zvrsti, od najbolj pristnih folklor do modernih oblik orientalskega plesa ter indijskega klasičnega plesa Bharat Natyam ter umetniško in kulturno pogljabljati svoje znanje. Temu primerna pa je tudi redna in kvalitetna vadba, ki jo društvo ponuja svojim članom pod kvalitetnim vodstvom in s tem, da skrbi za informiranje in izobraževanje svojih članov. Plesno društvo organizira tudi najrazličnejše prireditve oziroma letne produkcije ob koncu plesnega leta ter številne plesne delavnice z različnimi učitelji in zanimivimi vsebinami, kot so indian bollywood, sagat, drum solo, ples s tančico, folklorni plesi, indijski klasični plesi, obrati in vrtenja... Ker so bistveni del društva naši člani in članice je prav, da sami povedo nekaj o njem, kar so tudi storili in svoja mnenja strnili v naslednje misli: »Ko sem prvič spoznala Vesnin način dela, pred tremi leti, je bila to ljubezen na prvi ples, in to ostaja, vendar ne več na prvi..« (Mateja Prebil) »Plesati v našem društvu mi pomeni ogromno. Družim se s plesalkami, za katere lahko trdim, da je tako kot pravi stari rek- kdor poje, zlo ne misli, pri nas pa velja- kdor pleše z nami, zlo ne misli, ampak spoznava sebe, ples in dobro družbo soplesalk. Zelo uživam!« (Barbara Goričar) »Naše društvo je mavrica sestavljena iz toplih barv - ljubezni do plesa, živahnosti, prijateljstva, podpore in pozitivne energije - ki je ena od lučk na naših poteh.«(Nataša Strnad) "Nikoli nisi prestar, da postaneš Ghazeea. Salam " (Marina Petrošić) » Všeč mi je, ker lahko sami izbiramo tempo, ki nam ustreza in vrsto plesa, saj je repertoar društva res zelo raznolik: vključuje klasične indijske plese in tradicionalne arabske folklorne plese kot tudi modernejše plese, kot so klasični orientalski ples s tančico, drum solo, flamenco oriental in indijski bollywood. Vzdušje na vajah je prijetno in sproščeno, razgibamo se in se veliko novega naučimo.« (Vojka Cestnik) »Lepa si ko plešeš. Si točno to, kar si in samo to. Nič več nič manj.« (Ana Erjavšek). »Z vstopom v svet plesa se je spremenilo moje življenje, pa naj se sliši še tako TOP – SHOP-ovsko! Vnema plesnih pedagogov, njihovo veselje do ustvarjalnosti in dela z učenci pomenita neznansko spodbudo za vse, ki si sami želimo plesati. In še nekaj se mi zdi prav super: učitelji društva so usposobljeni v svoji stroki in nam nudijo visoko kvaliteto znanja! Če plešeš s Salam Ghazeeo, te zagotovo obdaja občutek dobrodošlosti in plesne razposajenosti!« (Sylvia Valentine) »Plesati pod Vesninim vodstvom, plesati orientalski ples je kot zasvojenost z najlepšim, najboljšim, najbolj koristnim in odpira nova vrata na vsakem koraku, na vsakem področju življenja...Salam Ghazeea in Vesna Jevšenak ter vse ostale soplesalke so mi poleg neznanske ljubezni do plesa dale popolnoma novo barvo življenja!« (Maja Marinšek) Pesmica o našem društvu izpod peresa članice Sylvie Valentine Če si Ghazee-e društva član, ne moreš nič drugega kot bit’ nasmejan! Shimmy, osmica in skokec vstran, palica v roke... in včasih (v laseh) rdeči cvet krasan. Kaj kmalu odplesal s tretjo brzino boš DIT TEJ TAM in HKRATI razprl v indijsko mudro boš dlan... Ah, neverjetno! Na Bollywood - v ritmu s teboj - nastopa sam Shahrukh Khan! Skratka, kaj hitro premagal boš odrski sram! In še v sanjah plesal in pel boš ponosno “Salam Salam”! =))


text: Nekdaj je bil otok porasel z gozdovi, vendar so vsa drevesa posekali in uporabili pri žganju apna, katerega so prodajali v Šibenik. Otok je bil v 14. stol. v posesti šibeniške fevdalnedružineLjubić, leta 1500 pa preide v last družine Divnić (Difnico). Prvi stalni prebivalci so se na otoku naselili v 15. stol. Od leta 1510 so se na Kaprije pričeli zatekati pribežniki s kopnega, ki so bežali pred Turki. Cerkev v naselju Kaprije je bila postavljena med 16. in 17. stoletjem, ter leta 1801 obnovljena in razširjena.


text: Legendarni Rudič nič več na čelu vaterpolistov Sloviti vaterpolski trener Ratko Rudić se je po osmih letih poslovil z mesta selektorja hrvaške reprezentance, v prihodnosti pa bo športni direktor hrvaške izbrane vrste, ki je na letošnjih olimpijskih igrah v Londonu osvojila zlato kolajno. Luka Dolar, STA 13. september 2012. ob 17:13 | zadnja sprememba: 13. september 2012. ob 22:50 Rudić je bil v dolgoletni trenerski karieri selektor nekdanje Jugoslavije, Italije, ZDA in Hrvaške. Pod njegovim vodstvom je nekdanja Jugoslavija slavila na olimpijskih igrah v Los Angelesu leta 1984 in Seulu leta 1988, Italija pa v Barceloni leta 1992. Na svetovnih prvenstvih je reprezentance popeljal do treh odličij najbolj žlahtnega leska: nekdanjo Jugoslavijo leta 1986, Italijo leta 1994 in Hrvaško leta 2007. "Na trenerski klopi sem že dolgih trideset let. Čas je, da priložnost dobijo mladi trenerji. Še vedno imam dovolj energije, kar želim dokazati v novi vlogi," je med drugim dejal Rudić. Hrvaška vaterpolska zveza še ni razkrila njegovega naslednika, hrvaški mediji pa so zapisali, da imajo največ možnosti Ivan Asić, Elvis Fatović, Vjekoslav Kobešćak in Ivica Tucak. Foto: Guliver/Getty Images


text: Zberite različne informacije o visokih uradnikih ZN in veleposlanikih držav članic Varnostnega sveta, tudi o generalnem sekretarju ZN Ban Ki Moonu, podatke o kreditnih karticah, biografske informacije, njihova gesla za komunikacijske sisteme ... Takšna navodila so lani od državne sekretarke Hillary Clinton dobili diplomati v New Yorku, Rimu, na Dunaju ter 33 drugih ameriških veleposlaništvih. V enem izmed zaupnih dokumentov piše, da so ZDA od Slovenije zahtevale, da mora sprejeti zapornika iz Guantanama, če se želijo njeni vodilni srečati z Barackom Obamo. Uradni govorec ministrstva za zunanje zadeve Milan Balažic je danes to zanikal. Dejal je, da pritiskov za sprejem zapornikov ni bilo ter da depeše ne poznajo. Dodal je še, da ni nobena skrivnost, da bo šel premier Pahor verjetno drugo leto na obisk v ZDA, točneje v Silicijevo dolino. Tako kot številne druge države tudi vrh slovenske politike obsoja to, da so dokumenti prišli oziroma prihajajo v javnost. Komentirali jih bodo, ko bo znano, kaj točno piše v njih. 11 tisoč od 250 tisoč dokumentov, ki jih bo WikiLeaks objavil v naslednjih dneh, nosi oznako zaupno. V objavljenih dokumentih bodo odstranjena nekatera imena oseb ali podatki, zaradi katerih bi bil lahko kdo v nevarnosti. Pahorjev kabineta zanika Skoraj 1000 dokumentov naj bi se nanašalo na Slovenijo. ZDA naj bi srečanje z Obamo pogojevale z zapornikom iz Guantaname. Iz kabineta predsednika vlade so sporočili, da v vseh "dosedanjih formalnih in neformalnih pogovorih niti predsednik Obama, niti predstavniki ZDA niso nikoli povezali sprejema zapornikov iz zapora v Guantanamu z obiskom pri njem, niti z nobenim drugim vprašanjem. Prav tako premier Pahor ali predstavniki Slovenije tega pričakovanja niso nikoli izrazili ali izpostavili." Med drugim dokumentacija obsega naslednje zapise oziroma opise dogodkov: Putin – alfa samec, Sarkozy – cesar brez oblačil ... - V enem izmed dokumentov je zabeleženo resno opozorilo Nemčiji, če bo poskušala izvršiti nalog za aretacijo agentov Cie, ki so ugrabili nedolžnega človeka z enakim imenom, kot ga ima osumljeni terorist, in ga več mesecev zasliševali v Afganistanu. - Italijanski premier Silvio Berlusconi po mnenju ameriških diplomatov postaja nekakšen predstavnik ruskega premierja Vladimirja Putina v EU. Berlusconi je opisan kot človek norih zabav, Putin pa kot alfa samec, ki ne zmore obvladati lastne neobvladljive birokracije. Berlusconiju je bilo sicer namenjenih še precej ostrih besed. Ameriški diplomati, ki so bili v stiku z njim, so ga opisali kot nesposobnega in neučinkovitega voditelja moderne Evrope. Zaradi pogostega ponočevanja in nagnjenja k zabavam naj bi bil italijanski voditelj deležen premalo spanja. Sklicujejo se na zabave, ki se jih je 74-letnik udeležil v razkošni vili v mestu Arcore pri Milanu. Po večerjah na srečanjih naj bi se domnevno šli razne seksualne igrice. Berlusconi se je po poročanju italijanskih medijev se je na pisanje WikiLeaks odzval s smehom, medtem ko je francoski zunanji minister Franco Fratini uhajanje informacij označil za 11. september diplomacije. Kljub temu je prepričan, da to ne bo poškodovalo italijansko - ameriških odnosov. - Predsednika Francije Nicolasa Sarkozyja so označili za cesarja brez oblačil, nemška kanclerka Angela Merkel pa si po njihovem ne upa tvegati. - Savdski kralj Abdulah naj bi Američane prepričeval, da napadejo Iran. Depeše razkrivajo tudi, da Al Kaida še vedno dobiva največ denarja iz savdskih virov. - Vodstvo kitajske komunistične partije naj bi ukazalo hekerske napade na spletne strani podjetja Google. Washington objavo dokumentov ostro kritizira. TUKAJ si lahko ogledate, koliko dokumentov se nanaša na posamezno državo. Podatki se ves čas posodabljajo. Do zdaj je znano, da se na Slovenijo nanaša 947 spisov. Večina objavljenih dokumentov izvira iz časa po 11. septembru 2001, nekateri pa segajo do leta 1966. - Ker mu niso dovolili postaviti šotora v času zasedanja Generalne skupščine ZN oziroma obiskati prizorišča terorističnih napadov 11. septembra 2001, naj bi libijski predsednik Moamer Gadafi zagrozil z odstopom od dogovora, da pošlje oplemeniteni uran v Rusijo. - Po ameriškem raketiranju oporišč Al Kaide v Jemnu naj bi predsednik Jemna Ali Abdulah Saleh generalu Davidu Petraeusu dejal, da bo njegova vlada še naprej trdila, da je Jemen sam bombardiral teroriste, ker so se bali razkritja, da sodelujejo z Američani. - Barack Obama naj bi bil bolj naklonjen vzhodnim državam kot zahodnim. V dokumentih se zapisi nanašajo še na nadaljevanje ameriške vojne proti terorizmu, ukrepanje proti iranskemu jedrskemu programu, strah pred nevarnostjo izraelskega napada na Iran, odnose med velesilami, pri čemer je EU prikazana kot "drugorazredna".


text: Zakaj je hitrost prenosa podatkov nižja od obljubljene? Kabelski internet ni najeti vod. Pri dostopanju do strežnikov, ki so v drugih omrežjih so hitrosti odvisne od povezave med Elto in tistim delom omrežja do kamor dostopate, ter od hitrosti in zasedenosti strežnikov do katerih dostopate. Kakšna je hitrost in ali je to sigurno hitrost, ki jo dosežem? Hitrost je odvisna od paketa, ki ste ga izbrali. Hitrost prenosa podatkov iz interneta je odvisna od veliko dejavnikov. Predvsem pa od pasovne širine, preko katerih so vključene naprave (internet strani), do katerih dostopate, v internet omrežje. Maksimalna dosežena hitrost je tako omejena z hitrostjo vašega priklopa in hitrostjo linije, preko katere je vključena naprava (internet stran) do katere želite dostopati. Ali lahko določen modem uporabim na drugem območju? Da, vendar pod pogojem, da imate EuroDOCSIS modem in le znotraj Eltinega omrežja. O prenosu modema nas predhodno obvestite, ker je potrebna nova konfiguracija. Ali modem lahko kupim tudi drugje in kakšen modem potrebujem? Lahko, vendar mora modem ustrezati standardom EuroDOCSIS 1.1 z možnostjo nadgradljivosti na EuroDOCSIS 2.0. Modem mora biti predhodno odobren in preizkušen s strani Elte. Kakšna mrežna kartica mora biti vgrajena v računalnik? V računalniku mora biti vgrajena klasična mrežna kartica (ethernet 10/100 Mbit ali 10/100/1000 Mbit). Kaj je IP? IP pomeni internet protokol; IP številka je unikatna številka, s katero se vsak računalnik izkazuje v internet mreži. Računalnik jo mora nujno imeti za dostop do interneta. Skupaj z ostalimi parametri ga je treba ročno vnesti v nastavitve mrežne kartice. Ali lahko dobim dodatni poštni predal? Že pri prvem priklopu vam je dodeljen poštni predal z naslovom, kot na primer firstname.lastname@example.org. Podatke zanj vam izroči tehnik, ko vam pride uredit priključek za internet. Za dodatne poštne predale pa morate stopiti v stik s tehnično podporo, da se izda zahtevek za njegovo ustvaritev. Podatke vam bodo še isti ali takoj naslednji dan poslali po pošti na dom. Vsak naročnik interneta ima lahko do 5 poštnih predalov. Pri naslovu novih poštnih predalov upoštevamo vaše želje, seveda če ta naslov še ni zaseden. Katere strežnike naj nastavim za POP3 (incoming mail - prihajajoča pošta), SMTP (outgoing mail - odhajajoča pošta)? strežnik SMTP (odhajajoča pošta) mail.elta.si strežnik POP3 (prihajajoča pošta) mail.elta.si Pošto lahko pošiljam, sprejemati pa je ne morem. Kaj je narobe? Najpogostejši vzrok je napačno nastavljen račun v programu za elektronsko pošto. Preverite uporabniško ime, geslo in poštne strežnike. Že več časa ne dobivam nove pošte na svoj e-poštni naslov. Kaj je narobe? V tem primeru odprite spletno stran webmail.elta.si za pregledovanje e-pošte in se prijavite. Tu lahko preverite svoj e-poštni predal in izbrišete sporočila, ki so vam zapolnila e-poštni predal. V primeru presežene kvote na disku prejemanje nove pošte ni mogoče! Če imate na strežniku dovolj prostora, pošte, ki je bila poslana na vaš pravi e-poštni naslov pa zagotovo ne prejmete, je napaka v računalniku ali programu, ki ga uporabljate za prejemanje in pošiljanje elektronske pošte. Za več informacij nas pokličite na 051/648-388. Moj izbrani paket vključuje hitrost 10 Mb/768 Kb, dosegam pa 1280 KB/94 KB. Internetni ponudniki ponujajo hitrosti v kilobitih (Kb), kar ni isto kot kilobajt (KB). Razmerje med bajti in biti je: 1 bajt = 8 bitov. V primeru, da imate pri nas internetni paket M, vključuje ta paket hitrost 10 Mb/768 Kb, kar pomeni 10.240 Kb/768 Kb. Če to pretvorimo v bajte (B), je to 1280 KB/94 KB, kar načeloma tudi prikazujejo računalniki. Če želite preveriti svoje hitrosti, obstaja več internetnih strani (npr. www.speedtest.si). Če prikazana hitrost ne ustreza vašemu paketu, nas pokličite. V računalniku imam že vgrajen modem. Ali ga lahko uporabljam tudi za internetni priključek preko kabla? Ne, v računalnikih so ponavadi vgrajeni modemi za klicno povezavo. Za dostop do Telemachovega interneta potrebujete modem za kabelski internet, ki ga pri Elti dobite brezplačno v najem ob priklopu. Ali imam lahko priključenih več računalnikov? Da. Z uporabo usmerjevalnika lahko priklopite več računalnikov na en modem. Kaj naj storim v primeru nedelovanja interneta? Preverite sliko na televizijskem sprejemniku. Če slike ni, preverite delovanje KTV pri sosedih. V kolikor sistem ne deluje niti pri sosedih, pomeni, da so težave širšega obsega. Ugotovitev sporočite na 041/661-412. Ponovno zaženite modem in računalnik. Modem ponovno zaženete tako, da ga izklopite iz elektrike in po 10 sekundah znova priklopite. V primeru, da je priklopljen tudi usmerjevalnik, uporabite enak postopek še za usmerjevalnik. V kolikor internet še vedno ne deluje, nas pokličite na 051/648-388. Pri klicu boste potrebovali naslednje podatke: * Ime in priimek naročnika oziroma podjetja * Naslov * Tip modema * Tip operacijskega sistema na vašem računalniku (Windows, Linux, MacOS...) * Datum in (okvirna) ura, ko se je problem pojavil * Telefonska številka, na kateri ste dosegljivi Če ste naročnik naše storitve telefonije, prosimo, uporabite mobilno telefonijo, ker je v večini primerov potrebno ponovno zagnati modem in bi se v primeru klica prek naše storitve telefonije klic prekinil. Kakšen je postopek za spremembo paketa? Spremembo naročniškega paketa lahko uredite v naši pisarniv Izoli, ali na v Sežani. Ali je priključek na kabelsko televizijo (KTV) pogoj za kabelski internet? Da. Iz tehničnih razlogov vam ne moremo nuditi samo internetnega priključka. Ali za sprejem digitalne televizije lahko uporabim osebni računalnik? Da, če ima vaš računalnik TV tuner z DVB-C kanalnikom in ražširitveno režo za PCMCIA modul. Ali za priklop sprejemnika ustreza vsak tip televizorja, tudi starejši od 10 oz. 15 let? Da, televizor mora imeti SCART priključek. Kaj se bo zgodilo z obstoječo klasično kabelsko napeljavo ob digitalizaciji leta 2010? Eltino kabelsko omrežje bo še naprej oddajalo analogni signal. Spremembe ne bodo vidne. Evropska direktiva se nanaša samo na prizemeljsko oddajanje TV vsebin. V kolikor imate dodatna vprašanja nas kontaktirajte


text: Preveri, zakaj ne shujšaš, pa čeprav telovadiš in se odrekaš hrani! 1. Nimaš dovolj mišic Več mišic ko imaš, več kalorij porabiš. Moški imajo več mišic, zato si lahko na dan privoščijo več kalorij. Ne glede na to, kaj počneš, mišice pokurijo več kalorij kot maščoba, pa četudi spiš ali bereš. To ne pomeni, da moraš postati bodibilderka, vsekakor pa moraš v svojo vadbo dodati vaje za moč: dviguj uteži ali pa delaj „z lastno težo“; tudi navadne sklece, trebušnjaki in počepi gradijo mišice. 2. Krivi so geni Ja, drži, in ne, to ni izgovor za to, da ne narediš ničesar! Če sta oba starša predebela, je 50% – 90% maščobe gensko pogojene. Zato je za 10% do 50% težje shujšati, vendar pa ne obupaj. Pogosto so krivi vzorci vedenja in razmišljanja, ki jih prav tako „podedujemo“, zato delaj tudi na tem, da jih spremeniš. 3. Staraš se Metabolizem se z leti upočasni, za to pa je kriv tudi sedeči način življenja, ki mu podležemo v odrasli dobi (in vse bolj mu podlegajo vse mlajši ljudje!). Začni se gibati – pa ne le v fitnesu, ampak tudi kar tako; vsakič se sprehodi do avtomata za vodo, hodi po stopnicah namesto z dvigalom, v službo se odpelji s kolesom, skuhaj zahtevno večerjo... Ta „nenamenska“ aktivnost lahko pokuri kar 350 kalorij dnevno ali 2/3 čokolade – to je pa kar precej, mar ne? Kot že omenjeno, mišice kurijo kalorije, zato si jih pridelaj, saj bo metabolizem takoj hitrejši. 4. Predelana hrana „zmede“ hormone V evoluciji je telo razvilo startegije, s katerimi se je spopadlo z lakoto oz. stradanjem, ko je hrane primanjkovalo. V prebavilih nastaja okoli dva ducata hormonov, nekateri spodbujajo apetit, drugi pa ga zmanjšujejo, predelana hrana in sedeči način življenja pa jih, če poenostavimo, zmedejo. Za premagovanje lakote se najej nizkokaloričnih jedi, ki dajo občutek sitosti: brokolija, korenčka, stročjega fižola... 5. Jemlješ zdravila Zdravila za sladkorno bolezen, depresijo, visok pritisk, hormonska kontracepcija itd. lahko vplivajo na težo. Nekatera med njimi vzbujajo apetit, druga pa telo spodudijo k skladiščenju maščobe. Sami od sebe seveda ne moremo prenehati jemati zdravil, zato se z zdravnikom posvetuj, ali obstaja druga različica zdravila oz., ali lahko zmanjšaš odmerek zdravila. 6. Podcenjuješ kalorije in porcije Če že preračunavaš kalorije, se prepričaj, da jih na pravi način, saj si z napačnim izračunom lahko narediš več škode, kot če o kalorijah sploh ne razmišljaš, ampak slediš občutku. Na spletu lahko najdeš več strani, ki ponujajo lestvice in merske enote za porcije. Navadi se odmerjati manjše porcije. 7. Ko ješ, ne razmišljaš o hrani Veliko ljudi ima to slabo navado, da med obroki berejo ali gledajo TV. Najslabše je pred televizijo jesti „prigrizke“, ki so vedno mastni in zelo kalorični. To slabo navado lahko premagaš z upoštevanjem pravila: vedno jej za mizo in iz krožnika, z vsem zavedanjem, kaj ješ. 8. Prikrajšaš se za VSE dobrote Če imaš zelo dolgo seznam stvari, ki jih ne smeš jesti in se sploh ne moreš spomniti, kdaj si nazadnje pojedla tortico ali kos pice, obstaja velika verjetnost, da boš vsak čas popustila in se s „prepovedano“ hrano prav nesramno nabasala, češ, da boš z dieto spet začela že jutri... A tako ne gre. To je eden od razlogov, zakaj čudežne diete NE DELUJEJO. Mati Tereza je dejala: „Predlagajte dobre stvari in slabe bodo izginile same od sebe.“ Enako velja za zdravo hrano, ki je dobra za tvoje telo. Namesto, da si obsedena s tem, česa vsega ne smeš jesti, se raje osredotoči na to, kar lahko ješ. Če lahko z zadovoljstvom jš zdrave stvari 90% časa, se svet ne bo podrl, če ostalih 10% ješ stvari, ki za hujšanje niso najboljše. Če si torej zaželiš kosa pice, si ga pač privošči. 9. Delaš preveč izjem Zdi se ti, da ves čas paziš na to, kaj poješ, razen, ko greš na večerjo, ko ima sin rojstni dan, ko imaš pms, ko si na počitnicah ... Vse te izjeme pa močno sabotirajo tvoje hujšanje: že ena obilna večerja na teden lahko izniči mala odpovedovanja čez teden. Praznuj drugače kot s hrano in naročaj manjše porcije. Prenehaj z dietami, raje najdi načine, kako zdravo živeti, ne da bi te preganjal občutek prikrajšanosti. 10. Precenjuješ porabo kalorij Naj te ne zavedejo „odštevalci“ kalorij na fitnes napravah – pogosto kažejo precej večji „minus“ od realnega. Kakor koli, nikakor ni primerno, da se za svoje trdo delo v fitnesu nagrajuješ s hrano! Preberi, kako lahko v petih korakih pospešiš svojo prebavo in metabolizem!


text: Asterisk IP telefonija Asterisk IP telefonska platforma omogoča prilagodljive rešitve IP telefonije, od majhnih okolij s 5-10 uporabniki, do velikih IP telefonskih central z več sto uporabniki. O IP telefoniji je precej govora in obljub, a mnogokrat se sicer lepa zgodba izkaže za stroškovno neugodno (drago), ali pa so majhne centrale funkcionalno omejene in zapletene za namestitev. Asterisk IP telefonija je vodilna odprtokodna telefonija. Je zaključena rešitev IP telefonije, ki temelji na SIP PBX strežniku, ki se namesti ločeno. Telefonski klici se prenašajo preko računalniškega podatkovnega omrežja, kjer se namestijo SIP IP telefoni z vgrajenim stikalom, uporabi se ista vtičnica za priklop telefona in računalnika. Do javnega telekomunikacijskega omrežja se dostopa preko usmerjevalnika. Uporabnik lahko za operaterja izbere poljubnega ponudnika telekomunikacijskih storitev (ISDN ali VoIP). VoIP storitve, ki jih trenutno nudimo, so primerne predvsem za majhna in srednje velika podjetja. Cena takšnih storitev je bistveno nižja kot pri fiksni telefoniji. Uporabnik poleg nižjih stroškov lahko le-te spremlja tudi s pomočjo spletnega brskalnika. Za uporabnike, ki želijo zamenjati klasično telefonsko centralo z IP, priporočamo odlično rešitev, ki je predvsem cenovno primerljiva. Podpira tudi vso potrebno funkcionalnost, ki jo uporabnik pričakuje. Asterisk IP telefonske centrale podpirajo širok nabor različnih telefonskih protokolov TDM, ponuja pa podporo najširšemu krogu VoIP protokolov, kot sta SIP in IAX. Podprti so tako EU kot tudi US telefonski standardi s čemer je omogočeno enostavno povezovanje obstoječih telefonskih central in sodobnih IP telefonskih sistemov. S več milionov namestitvami je Asterisk ena najbolj razširjenih IP telefonskih platform na svetu.


text: Po dobrih treh letih se mrzli bratci ne vračajo zgolj z virtualnim albumom I Need Stuff, temveč tudi s svežnjem ukrepov za trenutno velekrizno obdobje – naslov drugega albuma so aktualno prekrstili v Sudden Debt, kar je postal moto spomladanske turneje. Toda ne skrbite, krize je nepreklicno konec, na obzorju so namreč modreci Hanson in njihov odrešilni pa(n)k-rock. Spet imamo na tapeti razvpite brate Hanson, bližnjo žlahto članov NoMeansNo, s katerimi so si neverjetni podobniki, s to razliko, da so Hansoni popolnoma in brezpogojno fascinirani nad skupino Ramones, pivom ter hokejem (kar ni tako zelo nenavadno, sploh če si kanadske krvi). Kadar torej vesela severnjaška druščina ni na ali ob ledeni ploskvi, si utrga čas, da odbrusi kako robato in špasno pankovsko napitnico. Postava: Johnny Hanson (center) Tommy Hanson (levo krilo) Robbie Hanson (desno krilo) Mike Hanson (vratar) Fotogalerija: Foto: Boris B. Voglar


text: SAN JOSE - Podjetji sta napovedali dokončen sporazum o prevzemu vodilnega podjetja na trgu aplikacij na zahtevo za poslovno sodelovanja prek spleta. Omrežne rešitve WebEx-a podpirajo Ciscovo vizijo poenotenih komunikacij, še zlasti v okviru malih in srednje velikih podjetij. V skladu z določili pogodbe bo Cisco ponudil gotovinski odkup vseh preostalih delnic podjetja WebEx, in sicer 57 dolarjev za delnico, hkrati pa bo prevzel še odprte nagrade zaposlenim v obliki delnic, s čemer skupna nakupna cena znaša 3,2 milijarde dolarjev, oziroma približno 2,9 milijarde dolarjev s trenutnim neto stanjem na računu podjetja WebEx. Transakcija bo opravljena v skladu s splošnimi računovodskimi standardi, prevzem WebEx-a pa naj bi bil zaključen v četrti četrtini Ciscovega poslovnega leta 2007. V Ciscu pričakujejo, da ta transakcija ne bo vplivala na zaslužek v poslovnem letu 2008, obračunan brez upoštevanja računovodskih standardov GAAP. Prevzem, ki sta ga odobrili upravi obeh podjetij, mora zadostiti številnim pogojem, med drugim tudi zakonu Hart Scott Rodino in drugim podobnim zakonom zunaj ZDA. "Ko sodelovanje na delovnem mestu postaja vedno bolj pomembno, podjetja za učinkovitejše in uspešnejše delo iščejo obogatena komunikacijska orodja," pravi Charles H. Giancarlo, vodja oddelka za razvoj v Ciscu ter dodaja: "povezovanje programskih oprem podjetij Cisco in WebEx bo obrodilo inovativne rešitve, ki bodo pospeševale naslednji val tehnologij poslovnih komunikacij. V Ciscu smo namreč prepričani, da je omrežje platforma za vse oblike komunikacij in sodelovanja, paleta tehnologij in storitev podjetja WebEx pa dopolnjuje vodilni položaj, ki ga imamo na področju poenotenih komunikacij in sodelovanja, hkrati pa nam zagotavlja nov in edinstven poslovni model za širjenje poslovanja na hitro rastočem področju malih in srednje velikih podjetij," je še povedal Giancarlo. "Podjetji Cisco in WebEx delita skupno vizijo, v kateri je spletno sodelovanje ključnega pomena pri pospeševanju poslovnih postopkov in tako predstavlja trajno in konkurenčno prednost," pravi Subrah S. Iyar, direktor podjetja WebEx. "Globalni doseg in osredotočenost na Ciscove stranke nam bodo v pomoč pri širjenju ključnih aplikacij za spletno sodelovanje in nadaljevanje širjenja storitev, ki jih ponujamo na podlagi platforme WebEx Connect." Paleta storitev podjetja WebEx zajema tehnologije in storitve, ki podjetjem omogočajo, da prek interneta opravljajo asinhrone podatkovne konference v realnem času, izmenjujejo spletne dokumente in delovne prostore, kar zagotavlja višjo storilnost in učinkovitost zaposlenih v podjetjih vseh velikosti. Strategija naročniških storitev podjetja WebEx je bila ključnega pomena za uspeh, v podjetju Cisco pa nameravajo ta poslovni model ohraniti tudi pri nadaljnjem poslovanju. Po sklenjeni transakciji bo podjetje WebEx del Ciscove razvojne organizacije, pri tem pa bo obdržalo svoj edinstven poslovni model. G. Iyar bo poročal neposredno g. Giancarlu. Podjetje WebEx je bilo ustanovljeno leta 1995 in je imelo prvo javno ponudbo za odkup delnic julija 2000. Podjetje ima skoraj 2,200 zaposlenih. V poslovnem letu 2006, ki se je končalo 31. decembra 2006, je imelo podjetje WebEx 380 milijonov dolarjev prihodkov. O podjetju WebEx WebEx je vodilno svetovno podjetje na področju aplikacij na zahtevo za poslovno sodelovanje prek spleta, saj ima 2,2 milijona registriranih uporabnikov. WebEx-ove aplikacije izboljšujejo poslovne postopke z visoko stopnjo stika, kot sta prodaja in usposabljanje, z učinkovitimi postopki spletnega stika. Kot ponudnik storitev na zahtevo lahko WebEx pospeši sodelovanje tako znotraj kot tudi zunaj podjetja. Paleta aplikacij podjetja je na voljo prek omrežja WebEx MediaTone Network, ki je globalno omrežje, posebej namenjeno varnemu prenosu aplikacij na zahtevo. Aplikacije podjetja podpirajo večtočkovne videokonference, spletne konference in oddaljeno upravljanje aplikacij. WebEx ima sedež v Santa Clari v Kaliforniji, regionalne enote pa ima v Evropi, Aziji in Avstraliji. Več informacij je na voljo na spletnem mestu www.WebEx.com. O podjetju Cisco Systems Cisco Systems, Inc. (NASDAQ: CSCO) je vodilni proizvajalec omrežnih rešitev za internet. Novice in informacije so na voljo na www.cisco.com. Za aktualne novice obiščite spletno stran http://newsroom.cisco.com. Cisco, Cisco Systems, logotip Cisco Systems so registrirani zaščitni znaki podjetja Cisco Systems, Inc. in/ali njegovih podružnic v ZDA in drugih državah. Scientific Atlanta, D9050, iLYNX in ROSA so zaščitni znaki podjetja Scientific Atlanta, Inc in/ali njegovih podružnic. Vsi drugi zaščitni znaki, omenjeni v tem dokumentu, so last odgovarjajočih podjetij in ustanov. Uporaba besede partner ne pomeni partnerskega odnosa med Cisco in katerimkoli drugim podjetjem. Cisco Systems International BV so dobavitelji Cisco opreme v Evropi, podružnica v lasti Cisco Systems, Inc. Oseba za odnose z javnostmi: Meta Jurca Cisco Systems E:email@example.com T: +386 1 582 3103


text: Naredite nekaj za naš planet, natisnite to stran samo, če je potrebno. Tudi majhen ukrep naredi ogromno razliko, kadar to stori na milijone ljudi! Osebna orodja For the public: Ask your question Press room Programska oprema agencije EEA za prijavo CMS najbolje deluje na naslednjih brskalnikih: Internet Explorer se ne priporoča za uporabo programske opreme za prijavo CMS. Če ste pozabili geslo, lahko vam bomo poslali nov/o. Preskoči na vsebino. | Preskoči na navigacijo Naročite se na sproti osveževani tok RSS. produkcija: EEA Web Team CMS prijava Posodobitve programske opreme - zgodovina Koda za razvijalce Osvežite stran


text: POSLIKAVA OTROŠKIH SOB Dovršeno, kvalitetno vam poslikam stene vse, da bo soba vaših malčkov prav kakor iz pravljice. Če želite, lahko dobite tudi lepo slikico, na kak stolček in omarico, da vse še bolj pestro bo. Vam narišem, kaj dopišem in pobarvam vse lepo, tudi tistim, malo večjim, ki po srcu mladi so. Je izbor motivov pester, junakov iz risank še in še, v katalogu vse je zbrano, kakšnega le izberite. Po potrebi pa sestavim novo kompozicijo: iz izbranih vam motivov spravim skupaj slikico. Rišem le z akrilno barvo, saj najbolj obstojna je, se ne spere ali maže, tako da risba dol ne gre. Da bo malček pridno rasel in razvijal se lepo, skupaj izberimo barve in primerno slikico. SOBOSLIKARSTVO S svojimi poslikavami Vam in vašim malčkom približam svet pravljic in različnih risanih junakov, ki na otroške obraze pričarajo nasmeh in jim spodbujajo domišljijo. Slikanje na steno je proces, v katerem so zajeti ščepec umetniškega duha, natančnosti in veselja do slikanja za najmlajše. Soba za spanje se lahko, z malo truda, spremeni v prostor za sanje. Ustvarjam stimulativno in individualno okolje za pomoč pri boljšem razvoju vašega otroka. Sproščeno ozračje je bistveno za dobro počutje. Izbrane barve in motivi za stensko poslikavo lahko pri tem igrajo ključno vlogo. Z Vašo pomočjo lahko navadno sobo spremenim v prostor, kjer malčki uživajo, se igrajo, učijo in brezskrbno odpravljajo v pravljični svet. Naj otroške sanje postanejo resničnost. Naj bodo najljubši pravljični junaki vašega otroka sedaj bližje resničnosti in naj postanejo del njihovega vsakdana.


text: Sevnica Sevniški grad |Slovenija||Sevnica||gradovi::castles||Prostorske slike - SURROUND PHOTOGRAPHY| Sevniški grad stoji na vzpetini nad starim mestnim jedrom Sevnice. V gradu so urejene muzejske zbirke s prikazom gasilstva in šolstva ter galerija s stalno razstavo slikarja Alojza Kranjca. Posebna je tudi stalna zbirka krasilne umetnosti, ki jo je dolga leta zbiral Ivan Razboršek. V drugem nadstropju južnega trakta je konferenčna dvorana s starimi grbi in dvorana s poznobaročnimi freskami 'Štirje letni časi'. Na jugozahodnem pobočju pod gradom stoji znamenita Lutrovska klet. Zgodovina gradu: V zgodnjem srednjem veku (1043), je to območje postalo last salzburške nadškofije. Vrh hriba nad današnjim starim jedrom Sevnice so pozidali poznoromanski stolp, ki je pripadal značilni obliki stolpastih gradov na Slovenskem. Vloga gradu je bil nadzor prometa po Savi in cesto ob reki. Grad se v pisnih virih prvič omenja leta 1309 kot 'Castellum Liehtenwalde'. V prvi polovici 16. stoletja je grad dobil obliko pravokotnika z okroglimi oglenimi stolpi. Pod ometom so odkrili stenske skice tedanje bodoče širitve gradu, ki so danes vidne tudi obiskovalcem. Grad je bil temeljito prezidan po letu 1595, ko ga je kupil baron Inocenc Moscon. Stavba je bila tedaj spremenjena v udobno rezidenco. Zadnja lastnica gradu je bila grofica Matilda Arco Zinneberg, ki je bila habsburške rodovine. Območje Sevnice je zanimivo tudi z vidika pokrajinskoekološke regionalizacije, saj je tu stičišče treh pokrajinskoekoloških enot Slovenije: predalpske, dinarskokraške in panonske Slovenije. Viri in literatura: Brošura 'Sevniški grad skozi stoletja', 2004. Občina Sevnica Komelj I. 1969. Sevniški grad in Lutrovska klet, Zbirka vodnikov kulturni in naravni spomeniki Slovenije. Stopar. I. 1993. Grajske stavbev vzgodni Sloveniji |Slovenija||Sevnica||gradovi::castles|


text: Ko sva se zjutraj, po napornem žuru, srečali smo se sošolci iz srednje šole v Juretovi zidanici, z Juretom zračila pred zidanico, je vmes prikolovratil bližnji sosed, kmet, tisti pravi, ne mestni. Verjetno je tudi sam imel naporno noč, ker je govoril malce nerazumljovo, ampak toliko se je že dalo razbrati, da potrebuje pomoč. In sva šla. Do njegove idlilične zidanice, ki še ni bila predelana v vikend, ampak je točno to, kar so zidanice nekoč bile. In ja, tla znotraj so še kar iz zbite zemlje, zato ima, sicer jeklen pokončni sod, postavljeno na nekem provizoričnem lesenem podu, ki ga pa ni načrtoval nekdo z ustreznim znanjem statike, zato je pač ena deska popustila. Sod, z kakšnimi 200 litri mošta pa tudi ni mačji kašelj. In potem je sledila intervencija, vredna “A je to” risanke. Z precej boljšim koncem. Sod smo nekako podstavili in stabilizirali. Nato pa sva z Juretom na hitro odnesla pete. Nikoli ne veš, koliko časa bodo tiste noge, delane za povsem navpično lego, na napol trhlih deskah zdržale. Sicer sva mu naročila, naj čim prej prepumpa, ampak nisem dobil ravno občutka, da je kaj poslušal, naju, že na pogled mestna obiskovalca. Ampak zidanico ima pa lepo. Pa tudi način življenja, sodelovanja takšen, kot je bil v tistih časih aktualen. Marsikaj se bi lahko naučili.


text: Dobro Dobro je največja moralna vrednost, je človeška lastnost, katera ustreza človeški biti. Človečnost je dolžnost vsakega posameznika, je pogoj za dobro življenje. To pomeni sodelovanje z drugimi ljudmi, dialog, ljubezen in dostojanstvo osebe. Filozofi so podali različne odgovore na kreposti, ki določajo vsebino dobrega. Vsako dobro nujno osrečuje človeka. Pri Platonu je Dobro oziroma ideja Dobrega središčni pojem njegove filozofije, nadresničnost, ki določa vsako obliko bivajočega. Ostali ne-teološki filozofski nazori so v razumevanju dobrega nekoliko bolj v stiku s človekovim vsakdanjim delovanjem in njegovimi potrebami.


text: Amsterdam - Cilj projekta izgradnje optičnega omrežja, ki bo povezovalo celoten Amsterdam, je ustvariti odprto in na prihodnost pripravljeno komunikacijsko infrastrukturo prek inovativnega javno-zasebnega partnerstva. Gradnja omrežja, ki je že pritegnilo mednarodno pozornost, se bo pričela v četrti Zeeburg, sledile pa bodo Oost/Watergraafsmeer in Osdorp. Omrežje je zasnovano za zagotavljanje nove, napredne komunikacijske infrastrukture za prebivalce Amsterdama, ki jim bo - po konkurenčnih cenah - ponudila večjo možnost izbire novih paketov storitev, vključno s telefonijo, televizijo in dostopom do interneta. Poleg običajnih omrežnih storitev, kot so prenašanje podatkov s spleta ali pa možnost preproste izmenjave večpredstavnega materiala s sorodniki in prijatelji, je cilj novega omrežja tudi omogočanje novih aplikacij z dodano družbeno vrednostjo kot sta tele-oskrba in tele-izobraževanje. Cilj projekta, ki ga bo Cisco izpeljal s partnerjem BBNed, je pred letom 2010 z novim optičnim omrežjem povezati 450 tisoč prebivalcev, inštitutov in podjetij. Michiel Panders, komercialni direktor za ponudnike storitev pri podjetju Cisco: "Naše omrežje Intelligent Information Network bo predstavljalo osnovo optičnega omrežja, ki ga bomo zgradili v sodelovanju z našim partnerjem BBNed. Ethernet optika do doma (Ethernet Fibre to the Home - E-FTTH) je najnovejša širokopasovna tehnologija, ki ponuja številne možnosti, sodelovanje z različnimi strankami pa nam omogoča pripravo novih in inovativnih storitev za prebivalce in podjetja v Amsterdamu". Projekt optičnega omrežja je edinstven v tem, da je zasnovan v treh ločenih nivojih, ki jih neodvisno izvajajo tri stranke. Na področju infrastrukture je podjetje Glasvezelnet Amsterdam (GNA) zadolženo za polaganje omrežja in bo ostalo lastnik fizičnih vodov, optičnih vlaken in zgradb za oskrbo. Podjetje ARCADIS skrbi poleg priprave in tehničnega svetovanja ter usklajevanja namestitve omrežja tudi za pripravo pogodb za storitve in za upravljanje ter vzdrževanje omrežja. Naveza podjetij BAM/VandenBerg-Draka (BD) gradi omrežje in bo odgovorna za njegovo vzdrževanje. Za izvedbo drugega nivoja - zagona in izkoristka omrežja - bo BBNed od GNA najel optične vode. Tretji nivo je storitveni: vsi ponudniki storitev bodo lahko zakupili transportne zmogljivosti na odprtem omrežju in tako nudili nove storitve. CityNet temelji na jedrnem omrežju MPLS z edinstveno zasnovo Ethernet optike do doma (E-FTTH), ki uporablja arhitekturo navideznega lokalnega omrežja (VLAN) za vsako storitev. Vsak VLAN se zaključi v lastnih fizičnih vratih, ki se nahajajo v prostoru, kjer ima stranka opremo, kar zagotavlja logično ločitev storitev, na primer interneta, videa in telefonije. Končnim uporabnikom tako omogoča vzdrževanje večjega števila naročnin na širok nabor storitev, pri čemer vsako naročnino vodi specializiran ponudnik storitev. Rešitev E-FTTH podjetja Cisco vključuje usmerjevalnike Cisco 7600 Series in stikala Cisco Catalyst 4500 Series. O podjetju Cisco Systems # # # Cisco, Cisco Systems, logotip Cisco Systems, Catalyst in StackWise so registrirani zaščitni znaki podjetja Cisco Systems, Inc. in/ali njegovih podružnic v ZDA in drugih državah. Vsi drugi zaščitni znaki, omenjeni v tem dokumentu, so last odgovarjajočih podjetij in ustanov. Uporaba besede partner ne pomeni partnerskega odnosa med Ciscom in katerimkoli drugim podjetjem. Cisco Systems International BV so dobavitelji Cisco opreme v Evropi, podružnica v lasti Cisco Systems, Inc. Oseba za stike z javnostmi:


text: Angleterre Hotel Berlin se nahaja v Kreuzberg v okolici Berlin in je idealen za zabavo in počitek. Hotel leži samo 0.5 km od centra mesta, kar omogoča enostaven dostop do pomembnih mestnih ustanov. Urejena okolica in bližina Postaja podzemne železnice Kochstraße, GSW Headquarters, Mauermuseum, dajejo temu hotelu poseben čar. Usluge in storitve, ki jih zagotavlja Angleterre Hotel Berlin, naredijo gostom prijeten oddih. Med najboljšo dodatno ponudbo hotela sodi: prostor za kajanje, receptor, prostori za srečanja , parkirišče, poslovni center. Pridite v eno od 155 prijetnih sob in se za nekaj časa izognite vsakodnevnemu stresu. V njih so na voljo tudi klimatska naprava, tuš, mini bar, dnevni časopis, brezplačna ustekleničena voda. V hotelu so na voljo dodatne storitve, med drugimi tudi fitness center, savna, ki vam bodo prišle zelo prav po vznemirljivem dnevu. Zaradi svoje odličnosti in izjemne lokacije je Angleterre Hotel Berlin idealno izhodišče za prijetno bivanje v Berlin.